title: Direttiva tal-Kummissjoni 2009/84/KE tat- 28 ta’ Lulju 2009 li temenda d-Direttiva 98/8/KE tal-Parlament Ewropew u tal-Kunsill biex tinkludi l-fluworid tas-sulfuril bħala sustanza attiva fl-Anness I għaliha (Test b’relevanza għaż-ŻEE)

text:
                  29.7.2009

                  MT

                  Il-Ġurnal Uffiċjali tal-Unjoni Ewropea

                  L 197/67

            DIRETTIVA TAL-KUMMISSJONI 2009/84/KE
      tat-28 ta’ Lulju 2009
      li temenda d-Direttiva 98/8/KE tal-Parlament Ewropew u tal-Kunsill biex tinkludi l-fluworid tas-sulfuril bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ għaxar snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-fluworid tas-sulfuril.

                  (2)

                  Id-Direttiva tal-Kummissjoni 2006/140/KE (3) inkludiet il-fluworid tas-sulfuril bħala sustanza attiva fl-Anness I għad-Direttiva 98/8/KE għall-użu fil-prodotti tat-tip 8, preservattivi tal-injam, kif iddefiniti fl-Anness V għad-Direttiva 98/8/KE.

                  (3)

                  Skont ir-Regolament (KE) Nru 1451/2007, il-fluworid tas-sulfuril issa ġie evalwat skont l-Artikolu 11(2) tad-Direttiva 98/8/KE għall-użu fil-prodotti tat-tip 18, insettiċidi, kif iddefiniti fl-Anness V għal dik id-Direttiva.

                  (4)

                  L-Iżvezja nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fid-19 ta’ Ġunju 2007 skont l-Artikolu 14(4) u (6) tar-Regolament (KE) Nru 1451/2007.

                  (5)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fl-20 ta’ Frar 2009, f’rapport ta’ valutazzjoni.

                  (6)

                  Mill-eżamijiet li saru jidher li prodotti bijoċidali li jintużaw bħala insettiċidi u li jkun fihom il-fluworid tas-sulfuril jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għalhekk huwa xieraq li s-sulfuril tal-fluworid jiġi inkluż fl-Anness I, sabiex ikun żgurat li fl-Istati Membri kollha jkunu jistgħu jingħataw, jiġu mmodifikati jew ikkanċellati l-awtorizzazzjonijiet għall-prodotti bijoċidali użati bħala insettiċidi u li fihom is-sulfuril tal-fluworid skont l-Artikolu 16(3) tad-Direttivi 98/8/KE.

                  (7)

                  Fid-dawl tas-sejbiet tar-rapport ta’ valutazzjoni, huwa xieraq li wieħed jitlob li l-prodotti li fihom is-sulfuril tal-fluworid u li jintużaw bħala insettiċidi jkunu awtorizzati għall-użu minn professjonisti mħarrġin biss skont l-Artikolu 10(2)(i)(e) tad-Direttiva 98/8/KE, u li jittieħdu miżuri speċifiċi għat-tnaqqis tar-riskji fuq il-livell tal-awtorizzazzjoni tal-prodotti sabiex tkun żgurata s-sikurezza tal-operaturi u tal-persuni li jinzertaw fil-qrib.

                  (8)

                  Barra minn hekk, huwa xieraq li wieħed jitlob monitoraġġ kontinwu tal-fluworid tas-sulfuril f’arja troposferika remota u li wieħed jitlob li r-riżultati ta’ dan it-tip ta’ monitoraġġ ikunu rrapurtati regolarment lill-Kummissjoni.

                  (9)

                  Huwa importanti li d-dispożizzjonijiet ta’ din id-Direttiva jkunu applikati b’mod simultanju fl-Istati Membri kollha sabiex jiġi żgurat trattament ugwali tal-prodotti bijoċidali fis-suq li fihom is-sustanza attiva l-fluworid tas-sulfuril u wkoll biex jiffaċilitaw l-operat kif suppost tas-suq tal-prodotti bijoċidali b’mod ġenerali.

                  (10)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex jippermetti lill-Istati Membri u lill-partijiet interessati jippreparaw rwieħhom biex jissodisfaw ir-rekwiżiti l-ġodda involuti u biex jiġi żgurat li l-applikanti li jkunu ppreparaw id-dokumentazzjoni jkunu jistgħu jibbenefikaw bis-sħiħ mill-perjodu ta’ għaxar snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (11)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE u b’mod partikolari, biex jagħtu, jimmodifikaw jew jikkanċellaw l-awtorizzazzjonijiet tal-prodotti bijoċidali fil-prodotti tat-tip 18 li fihom il-fluworid tas-sulfuril biex jiżguraw li dawn jikkonformaw mad-Direttiva 98/8/KE.

                  (12)

                  Id-Direttiva 98/8/KE għalhekk għandha tiġi emendata skont dan.

                  (13)

                  Il-miżuri stipulati f’din id-Direttiva huma f’konformità mal-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mit-30 ta’ Ġunju 2010.
      Huma għandhom japplikaw dawk id-dispożizzjonijiet mill-1 ta’ Lulju 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, it-28 ta’ Lulju 2009.

               Għall-Kummissjoni

            Stavros DIMAS

               Membru tal-Kummissjoni

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         (3)  ĠU L 414, 30.12.2006, p. 78.

         ANNESS
         L-entrata li ġejja “Nru 1” għandha tiddaħħal fl-Anness I għad-Direttiva 98/8/KE:

                        Nru

                        Isem Komuni

                        Isem IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif imqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “994  gm/kg

                        fl-1 ta’ Lulju 2011.

                        fit-30 ta’ Ġunju 2013.

                        fit-30 ta’ Ġunju 2021.

                        18

                        L-Istati Membri għandhom jiżguraw li l-awtorizzazzjonijiet ikunu suġġetti għall-kundizzjonijiet li ġejjin:

                                    (1)

                                    Il-prodotti għandhom jinbiegħu lil u jintużaw biss minn professjonisti mħarrġin biex jużawhom.

                                    (2)

                                    Jeħtieġ li jittieħdu miżuri xierqa għall-protezzjoni tal-fumigaturi u tal-persuni li jinzertaw fil-qrib waqt il-fumigazzjoni u l-ventilazzjoni ta’ bini jew spazji magħluqa oħra ttrattati.

                                    (3)

                                    It-tikketti u/jew il-fuljetti tad-dejta dwar is-sikurezza tal-prodotti għandhom jindikaw li, qabel il-fumigazzjoni ta’ kwalunkwe spazju magħluq, kull oġġett tal-ikel jeħtieġ li jitneħħa.

                                    (4)

                                    Il-konċentrazzjonijiet tal-fluworid tas-sulfuril f’arja troposferika remota huma mmonitorjati.

                                    (5)

                                    L-Istati Membri għandhom jiżguraw ukoll li r-rapporti tal-monitoraġġ imsemmi fil-punt (4) jiġu kkomunikati direttament lill-Kummissjoni kull ħames snin mid-detenturi tal-awtorizzazzjoni, u jibdew sa mhux aktar tard minn ħames snin wara l-awtorizzazzjoni. Il-limitu ta’ individwazzjoni għall-analiżi għandu jkun ta’ talanqas 0,5 ppt (ekwivalenti għal 2,1 ng fluworid tas-sulfuril/m3 ta’ arja troposferika).”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Id-Direttiva Tal-Kunsill ta’ l-4 ta’ Ġunju 1974 li tipprovdi dispożizzjonijiet dettaljati li jikkonċernaw miżuri transitorji rigward l-attivitajiet, kummerċ fil- u distribuzzjoni ta’ prodotti tossiċi u attivitajiet li jintitolaw l-użu professjonali ta’ prodotti bħal dawn inklużi attivitajiet ta’ intermedjarji

text:
Avviż Legali Importanti

|

31974L0556

Official Journal L 307 , 18/11/1974 P. 0001 - 0004 Finnish special edition: Chapter 6 Volume 1 P. 0163  Greek special edition: Chapter 06 Volume 1 P. 0180  Swedish special edition: Chapter 6 Volume 1 P. 0163  Spanish special edition: Chapter 06 Volume 1 P. 0174  Portuguese special edition Chapter 06 Volume 1 P. 0174

		Id-Direttiva Tal-Kunsillta’ l-4 ta’ Ġunju 1974li tipprovdi dispożizzjonijiet dettaljati li jikkonċernaw miżuri transitorji rigward l-attivitajiet, kummerċ fil- u distribuzzjoni ta’ prodotti tossiċi u attivitajiet li jintitolaw l-użu professjonali ta’ prodotti bħal dawn inklużi attivitajiet ta’ intermedjarji(74/556/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 49, 54(2) 57, 63(2), 66 u 235 tiegħu,Wara li kkunsidra l-Programm Ġenerali għall-abolizzjoni ta’ restrizzjonijiet fuq il-libertà ta’ stabbiliment [1], u partikolarment it-tieni u t-tielet paragrafi tat-Titolu V tiegħu,Wara li kkunsidra l-Programm Ġenerali għall-abolizzjoni ta’ restrizjonijiet fuq il-libertà li jkunu pprovduti servizzi [2], u partikolarment it-tieni u t-tielet paragrafi tat-Titolu VI tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [3],Wara li kkunsidra l-Opinjoni tal-Kumitat Ekonomiku u Soċjali [4],Billi, apparti milli jagħmel dispożizzjonijiet dwar l-abolizzjoni tar-restrizzjonijiet, il-Programm Ġenerali jipprovdi li għandu jkun eżaminat jekk din l-abolizzjoni għandhiex tkun preċeduta, akkumpanjata jew segwita minn għarfien reċiproku ta’ diplomi, ċertifikati u kwalifiki formali oħra, u bil-koordinazjoni ta’ liġijiet, regolamenti u dispożizzjonijiet amministrattivi li jikkonċernaw il-bidu u l-insegwiment ta’ l-attivitajiet f’dak il-każ, u jekk, jekk ikun hemm il-ħtieġa, miżuri transitorji għandhomx ikunu adottati sakemm iseħħ dak l-għarfien jew koordinament; billi b’żieda ċerti Direttivi tal-Kunsill jikkonċernaw l-akkwist ta’ libertà ta’ stabbiliment u l-libertà li jkunu pprovduti servizzi għal adozzjoni ta’ direttivi li jikkonċernaw ir-rikonoxximent reċiproku fir-rigward ta’ attivitajiet li għandhom x’jaqsmu mal-kummerċ fi u d-distribuzzjoni ta’ prodotti tossiċi u l-attivitajiet li jfissru l-użu professjonali ta’ prodotti bħal dawk;Billi partikolarment id-Direttiva tal-Kunsill Nru 64/427/KEE [5] tas-7 ta’ Lulju 1964 li tipprovdi dispożizzjonijiet dettaljati li jikkonċernaw miżuri li hemm dispożizzjoni dwarhom rigward l-attivitajiet ta’ persuni li jaħdmu għal rashom fl-industriji tal-manifattura u l-proċessar li jidħlu fl-ISIC Major Groups 23-40 (Industrija u industriji żgħar ta’ l-artiġjanat) u bħal fid-Direttiva Nru 68/336/KEE [6] tal-15 ta’ Ottubru 1968 li tipprovdi dispożizzjonijiet dettaljati li jikkonċernaw miżuri proviżorji fir-rigward ta’ attivitajiet ta’ persuni li jaħdmu għal rashom fil-manifattura ta’ l-ikel u l-industrija tax-xorb (ISIC Major Groups 20 and 21) ma jeskludux l-użu ta’ prodotti tossiċi fl-insegwiment ta’ l-attivitajiet li dwarhom huma applikabbli; billi l-miżuri transitorji li hemm dispożizzjoni dwarhom f’dawn id-Direttivi huma għalhekk ukoll applikabbli għall-użu ta’ prodotti bħal dawn fejn il-insegwiment ta’ dawn l-attivitajiet hekk jenħtieġ;Billi għal attivitajiet fin-negozju fi, u d-distribuzzjoni ta’ prodotti tossiċi u attivitajiet li għandhom x’jaqsmu ma’ l-użu professjonali ta’ prodotti bħal dawn li jinkludu attivitajiet ta’ intermedjarji, ċerti Stati Membri kull tant jeħtieġu persuni involuti f’uħud minn dawn l-attivitajiet li jippossedu ċerti abbilitajiet attestati bi kwalifiki formali jew diplomi, waqt li Stati Membri oħra ma jimponux xi ħtiġiet speċifiċi imma sempliċement jissoġġettaw l-immaniġġjar jew ħażna ta’ prodotti tossiċi għal ċerti kondizzjonijiet; billi mhux għalhekk possibbli li jkun effettwat il-koordinament li hemm dispożizzjoni dwaru fl-istess waqt ma l-abolizzjoni ta’ diskriminazjoni; billi koordinazjoni bħal din għandha tkun effettwata f’data aktar tard;Billi, fin-nuqqas ta’ koordinament immedjat, madankollu jidher li huwa mixtieq li ssir aktar faċli li tintlaħaq il-libertà ta’ stabbiliment u l-libertà li jkunu pprovduti servizzi għall-attivitajiet f’dak il-każ bl-adozzjoni ta’ miżuri transitorji tat-tip maħsub fil-Programmi Ġenerali, partikolarment biex ikun evitat li jinħolqu diffikultajiet eċċezzjonali għal ċittadini ta’ Stati Membri li fihom l-insegwiment ta’ attivitajiet bħal dawn ma jkunx suġġett għal xi kondizzjonijiet;Billi, biex ma jitħalliex li jinqalgħu diffikultajiet bħal dawn, l-oġġettiv ewlieni tal-miżuri transitorji għandu jkun biex jitħallew, bħala kwalifiki suffiċjenti għall-insegwiment ta’ l-attivitajiet f’dak il-każ fi Stati Membri ospitanti li jkollhom regoli li jirregolaw l-insegwiment ta’ attivitajiet bħal dawn, il-fatt li l-attività tkun ġiet imwettqa fi Stat Membru tal-Komunità barra mill-Istat Membru li jospita għal perijodu raġjonevoli u suffiċjentament riċenti biex jassigura li l-persuna kkonċernata jkollha tagħrif professjonali ekwivalenti għal dik meħtieġa mill-Istat Membru li jospita għaċ-ċittadini tiegħu minħabba l-effett perikoluż li prodotti tossiċi jistgħu ikollhom fuq is-saħħa tal-bniedem, ta’ l-annimali jew tal-pjanti, jew direttament jew indirettament permezz ta’ l-ambjent;Billi minħabba l-karatteristiċi differenti ta’ prodotti tossiċi u l-gradi varji tagħhom ta’ tossiċità fir-rigward tas-saħħa tal-bniedem, ta’ l-annimali u tal-pjanti, tagħrif dwar l-effetti ta’ kwalunkwe minn dawn il-prodotti jew esperjenza fl-immaniġġjar tagħhom ma tistax raġjonevolment tkun meqjusa bħala prova ta’ kompetenza ekwivalenti għad-distribuzzjoni jew l-użu professjonali ta’ prodotti oħra bħal dawn jew dwar il-prodotti kollha; billi, għalhekk, l-Istat Membru li jospita għandu jkollu l-poteri li jillimita l-iskop tal-miżuri transitorji ta’ prodotti li jikkonsistu mill-istess materjali attivi jew li jkollhom l-istess effett fuq is-saħħa tal-bniedem, ta’ l-annimali jew tal-pjanti, jew direttament jew indirettament permezz ta’ l-ambjent;Billi, safejn fl-Istati Membri l-bidu jew l-insegwiment ta’ l-attività inkwistjoni hija wkoll dipendenti fil-każ ta’ impjegati bil-paga fuq li dawn ikollhom għarfien jew abbiltà ġenerali, kummerċjali jew professjonali, din id-Direttiva għandha tapplika wkoll għal din il-kategorija ta’ persuni biex telimina ostakolu għal moviment liberu ta’ ħaddiema u b’hekk tissupplementa l-miżuri adottati fir-Regolament tal-Kunsill (KEE) Nru 1612/68 [7] tal-15 ta’ Ottubru 1968 dwar il-libertà ta’ moviment ta’ ħaddiema fil-Komunità;Billi, għall-istess raġuni, id-dispożizzjonijiet provduti fir-rigward ta’ prova ta’ reputazzjoni tajba u prova li ma kien hemm l-ebda falliment preċedenti għandha tkun applikabbli wkoll għall-impjegati bil-paga;Billi l-għan ewlieni tal-miżuri li hemm dispożizzjoni dwarhom f’din id-Direttiva ser jgħib ladarba il-koordinament ta’ kondizzjonijiet għal bidu u l-insegwiment ta’ l-attivitajiet f’dan il-każ u tar-rikonoxximent reċiproku ta’ diplomi, ċertifikati u kwalifiki formali oħra jkun intlaħqu,ADOTTA DIN ID-DIRETTIVA:L-Artikolu 11. L-Istati Membri għandhom jadottaw il-miżuri transitorji definiti f’din id-Direttiva fir-rigward ta’ l-istabbiliment jew il-provvista ta’ servizzi fit-territorji tagħhom minn persuni naturali jew kumpaniji jew ditti koperti bit-Titolu I tal-Programmi Ġenerali (minn hawn ’il quddiem imsejħa "benefiċjarji") li jixtiequ li jsegwu l-attivitajiet li hemm referenza dwarhom fil-paragrafu 2 ta’ dan l-Artikolu.2. L-attivitajiet li hemm referenza dwarhom huma dawk koperti mid-Direttiva tal-Kunsill Nru 74/557/KEE [8] ta’ l-4 ta’ Ġunju 1974 dwar il-kisba tal-libertà ta’ stabbiliment u l-libertà li jkunu pprovduti servizzi fir-rigward ta’ persuni li jaħdmu għal rashom u ta’ intermedjarji involuti fil-kummerċ u d-distribuzzjoni ta’ prodotti tossiċi.Din id-Direttiva tkopri wkoll attivitajiet li jinvolvu l-użu professjonali ta’ prodotti tossiċi sakemm dawn l-attivitajiet kienu jew sejrin ikunu liberalizzati bid-Direttivi li ġejjin:- Id-Direttiva tal-Kunsill Nru 65/1/KEE [9] ta’ l-14 ta’ Diċembru 1964 li tipprovdi dispożizzjonijiet dettaljati għall-kisba ta’ libertà li jkunu pprovduti servizzi fl-agrikoltura u l-ortikoltura;- Id-Direttiva tal-Kunsill Nru 67/654/KEE [10] ta’ l-24 ta’ Ottubru 1967 li tipprovdi dispożizzjonijiet dettaljati għall-kisba tal-libertà ta’ stabbiliment u libertà li jkunu pprovduti servizzi fir-rigward ta’ attivitajiet ta’ persuni li jaħdmu għal rashom fis-selvikultura u l-qtugħ tas-siġar;- Id-Direttiva tal-Kunsill Nru 71/18/KEE [11] tas-16 ta’ Diċembru 1970 li tipprovdi dispożizzjonijiet dettaljati għall-kisba tal-libertà ta’ stabbiliment fir-rigward ta’ persuni li jaħdmu għal rashom li jipprovdu servizzi fl-agrikoltura u l-ortikoltura;- Id-Direttiva tal-Kunsill Nru 74/…/KEE ta’… dwar il-kisba tal-libertà ta’ stabbiliment u libertà li jkunu pprovduti servizzi fir-rigward ta’ attivitajiet varji ta’ persuni li jaħdmu għal rashom (ex ISIC Major Group 01 sa Major Group 85) fir-rigward ta’ l-attivitajiet koperti b’dik id-Direttiva li jidħlu fl- ISIC Group 859 u li jinvolvu l-użu ta’ prodotti tossiċi.3. Il-miżuri transitorji għandhom ukoll ikunu applikabbli għal persuni li jsegwu bħala impjegati bil-paga l-attivitajiet li hemm referenza għalihom fil-paragrafu 2, kif ukoll għandu l-Artikolu 7(1) sa (4), tad-Direttiva tal-Kunsill Nru 74/557/KEE.L-Artikolu 2Meta, fi Stat Membru l-bidu jew l-insegwiment ta’ xi attività li hemm referenza dwarha fl-ewwel sub-paragrafu ta’ l-Artikolu 1(2), ikun jiddependi fuq il-pussess ta’ għarfien u abbiltà ġenerali, kummerċjali jew professjonali, dak l-Istat Membru għandu jaċċetta bħala suffiċjenti evidenza ta’ dan it-tagħrif jew din l-abbiltà l-fatt li l-attività f’dak il-każ tkun ġiet segwita fi Stat Membru ieħor għal xi perjodi minn dawn li ġejjin:(a) ħames snin konsekuttivi f’kapaċità independenti jew f’kapaċità maniġerjali, l-attività bħal dik ma tkunx waqfet għal aktar minn sentejn qabel id-data meta l-applikazzjoni li hemm referenza dwarha fl-Artikolu 4(2) tkun saret;(b) sentejn konsekuttivi f’kapaċità independenti jew f’kapaċità maniġerjali meta l-benefiċjarju jippossedi ċertifikat ta’ abbiltà u kompetenza għall-attività f’dak il-każ li tawtorizzah li jsegwi l-attivitajiet ta’ negozju fi, jew distribuzzjoni ta’, prodotti tossiċi fl-Istat Membru ta’ oriġini jew l-Istat Membru minn fejn ikun ġej;(ċ) tliet snin konsekuttivi f’kapaċità independenti jew f’kapaċità maniġerjali meta l-benefiċjarju jagħti prova li għall-attività f’dak il-każ hu jkun irċieva taħriġ preċedenti li jkun attestat b’ċertifikat rikonoxxut mill-Istat jew meqjus mill korp kompetenti professjonali jew korp tal-kummerċ bħala li jissodisfa bis-sħiħ il-ħtiġijiet tagħhom;(d) tliet snin konsekuttivi f’kapaċità mhux independenti meta l-benefiċjarju jippossedi ċertifikat ta’ abbiltà u kompetenza għall-attività f’dak il-każ li tawtorizzah li jsegwi l-attivitajiet ta’ negozju fil-, jew distribuzzjoni ta’, prodotti tossiċi fl-Istat Membru ta’ oriġini jew l-Istat Membru minn fejn ikun ġej;(e) erba’ snin konsekuttivi f’kapaċità mhux independenti meta l-benefiċjarju jagħti prova li għall-attività f’dak il-każ hu jkun irċieva taħriġ preċedenti li jkun attestat b’ċertifikat rikonoxxut mill-Istat jew meqjus mill-korp kompetenti professjonali jew korp tal-kummerċ bħala li jissodisfa bis-sħiħ il-ħtiġiet tagħhom;Dan l-Artikolu għandu x’jaqsam biss ma’ kummerċ fil-, jew distrubuzzjoni tal-, prodotti tossiċi intenzjonati għall-konsenja lejn l-utent finali fl-ippakkjar oriġinali tagħhom.L-Artikolu 3Meta, fi Stat Membru il-bidu jew l-insegwiment ta’ xi attività li hemm referenza dwarha fit-tieni sub-paragrafu ta’ l-Artikolu 1(2), ikun dipendenti fuq il-pussess ta’ għarfien u abbiltà ġenerali, kummerċjali jew professjonali, dak l-Istat Membru għandu jaċċetta bħala suffiċjenti evidenza ta’dak it-tagħrif jew abbiltà parikolari l-fatt li l-attività f’dak il-każ tkun ġiet segwita fi Stat Membru ieħor għal uħud minn dawn il-perjodi li ġejjin:(a) sitt snin konsekutivi f’kapaċità independenti jew f’kapaċità maniġerjali, l-attività bħal dik ma tkunx waqfet għal aktar minn sentejn qabel id-data meta l-applikazzjoni li hemm referenza dwarha fl-Artikolu 4(2) tkun saret;(b) tliet snin konsekuttivi f’kapaċità independenti jew f’kapaċità maniġerjali meta l-benefiċjarju jippossedi ċertifikat ta’ abbiltà u kompetenza għall-attività f’dak il-każ li tawtorizzah li jsegwi l-attivitajiet li jenħtieġu l-użu professjonali ta’ prodotti tossiċi fl-Istat Membru ta’ oriġini jew l-Istat Membru minn fejn ikun ġej;(ċ) erba’ snin konsekuttivi f’kapaċità independenti jew f’kapaċità maniġerjali meta l-benefiċjarju jagħti prova li għall-attività f’dak il-każ hu jkun irċieva taħriġ preċedenti li jkun attestat b’ċertifikat rikonoxxut mill-Istat jew meqjus mill korp kompetenti professjonali jew korp tal-kummerċ bħala li jissodisfa bis-sħiħ il-ħtiġijiet tagħhom;(d) erba’ snin konsekuttivi f’kapaċità mhux independenti meta l-benefiċjarju jippossedi ċertifikat ta’ abbiltà u kompetenza għall-attività f’dak il-każ li tawtorizzah li jsegwi l-attivitajiet li jinvolvu l-użu professjonali ta’ prodotti tossiċi fl-Istat Membru ta’ oriġini jew l-Istat Membru minn fejn ikun ġej;(e) ħames snin konsekuttivi f’kapaċità mhux independenti meta l-benefiċjarju jagħti prova li għall-attività f’dak il-każ hu jkun irċieva taħriġ preċedenti li jkun attestat b’ċertifikatrikonoxxut mill-Istat jew meqjus mill korp kompetenti professjonali jew korp tal-kummerċ bħala li jissodisfa bis-sħiħ il-ħtiġiet tagħhom;Id-dispożizzjonijiet f’(a), (ċ) u (e) ma humiex applikabbli għal attivitajiet li jenħtieġu l-użu professjonali ta’ ċerti prodotti ta’ tossiċità għolja li huma mogħtija hawn taħt:- Aċidu idrosijaniku u l-imluħa solubbli tiegħu,- Aċidu idroflworiku u l-imluħa solubbli tiegħu,- Acrylonitrile,- Amonju likwidu kkompressat,- Methyl bromide,- Chloropicrin,- Hydrogen phosphide u prodotti li jistgħu jilliberawh,- Ossidu ta’ l-etelena,- Dussulfat tal-karbonju,- Tetrachloride tal-karbonju,- Trichloroacetronitrile.Għall-iskop ta’ l-applikazzjoni tad-dispożizzjonijiet f’(b) u (d) għal dawn il-prodotti ta’ tossiċità għolja, iċ-ċertifikat ta’ abilità u kompetenza għandu jistqarr il-prodott jew prodotti li l-benefiċjarju jkun awtorizzat li juża fl-Istat Membru ta’ oriġini jew l-Istat Membru minn fejn ikun ġej.F’dan il-każ, l-attività tal-benefiċjarju m’għandiex tkun waqfet għal aktar minn sentejn qabel id-data meta l-applikazzjoni li hemm referenza dwarha fl-Artikolu 4(2) tkun saret.L-Artikolu 41. Persuna hija meqjusa li tkun segwiet attività f’kapaċità manaġerjali fit-tifsira ta’ l-Artikoli 2 u 3 jekk hi tkun segwiet attività bħal dik f’intrapriża industrijali jew kummerċjali fil-qasam okkupazzjonali inkwistjoni:(a) bħala amministratur fl-intrapriża jew amministratur ta’ fergħa ta’ intrapriża, jew(b) bħala assistent għall-propjetarju jew ta’ l-amministratur ta’ intrapriża, meta dik il-pożizzjoni kienet tinvolvi responsabbilitajiet ekwivalenti għal dawk tal-propjetarju u ta’ l-amministratur rappreżentat; jew(ċ) f’pożizzjoni maniġerjali b’doveri li għandhom x’jaqsmu mal-kummerċ jew id-distribuzzjoni ta’ prodotti tossiċi u bir-responsabbiltajiet ta’ mill-anqas dipartiment wieħed fl-intrapriża, jew f’pożizzjoni maniġerjali b’responsabbiltà għall-użu ta’ l-imsemmija prodotti.2. Prova li kondizzjonijiet provduti fl-Artikoli 2 u 3 jkunu ġew milħuqa għandha tkun stabbilita b’attestazzjoni maħruġa minn awtorità jew korp kompetenti fl-Istat Membru ta’ oriġini jew l-Istat Membru minn fejn tkun ġejja il-persuna kkonċernata, li dan ta’ l-aħħar għandu jissottometti bħala sostenn għall-applikazzjoni tiegħu għal awtorizzazzjoni biex ikun jista’ jsegwi l-attività jew attivitajiet f’dak il-każ fl-Istati Membri li jospitaw. Attestazzjoni bħal din għandha tiddikjara, fejn xieraq, jekk, fl-Istat Membru ta’ oriġini jew l-Istat Membru minn fejn tkun ġejja l-persuna ikkonċernata, l-awtorizzazzjoni tkunx limitata għal bidu ta’ attivitajiet li għandhom x’jaqsmu mad-distribuzzjoni ta’ prodotti tossiċi jew għal attivitajiet li jinvolvu l-użu professjonali ta’ dawk il-prodotti, jew jekk ċerti prodotti tossiċi jkunux esklużi minn dawn l-attivitajiet ta’ l-aħħar.3. L-Istati Membri għandhom, fil-limiti taż-żmien provduti fl-Artikolu 7, jinnominaw lill-awtoritajiet jew korpi kompetenti biex joħorġu ċ-ċertifikati li hemm referenza dwarhom fil-paragrafu 2 u għandhom minnufih jinfurmaw lill-Istati Membri l-oħra u lill-Kummissjoni dwar dan.L-Artikolu 5Meta, fl-Istat Membru ta’ oriġini jew l-Istat Membru minn fejn tkun ġejja l-persuna, il-kwalifiki formali provduti fl-Artikoli 2 u 3 jew l-attestazzjonijiet provduti fl-Artikolu 4(2) jawtorizzaw biss il-bidu ta’ attivitajiet li għandhom x’jaqsmu mad-distribuzzjoni ta’ prodotti tossiċi jew ta’ attivitajiet li jinvolvu l-użu professjonali ta’ prodotti bħal dawk, jew jeskludu ċerti prodotti tossiċi minn dawn l-attivitajiet ta’ l-aħħar, l-Istat Membru li jospita jista’ japplika l-istess limitazzjonijiet fit-territorju tiegħu u wkoll jeskludi mill-attivitajiet li jinvolvu l-użu professjonali ta’ prodotti tossiċi ta’ l-istess materjal attiv bħal prodotti esklużi bil-kwalifiki formali u attestazzjonijiet jew li jinvolvu riskji simili għas-saħħa tal-bniedem, ta’ l-annimali jew tal-pjanti jew direttament jew indirettament permezz ta’ l-ambjent.L-Artikolu 6Din id-Direttiva għandha tibqa’ applikabbli sa kemm jidħlu fis-seħħ id-dispożizzjonijiet li għandhom x’jaqsmu mal-koordinament ta’ regoli nazzjonali li jikkonċernaw il-bidu u l-insegwiment ta’ l-attivitajiet f’dak il-każ.L-Artikolu 71. L-Istati Membri għandhom idaħħlu fis-seħħ il-miżuri meħtieġa biex ikunu konformi ma’ din id-Direttiva fi żmien sitt xhur min-notifikazzjoni tagħha u għandhom minnufih jinfurmaw lill-Kummissjoni dwar dan.2. Stati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li huma jadottaw fil-qasam kopert minn din id-Direttiva, il-Kummissjoni għandha tinforma lill-Istati Membri l-oħra dwar dan.L-Artikolu 8Din id-Direttiva hija indirizzata lill-Istati Membri.Magħmula fil-Lussemburgu, fl-4 ta’ Ġunju 1974.Għall-KunsillIl-PresidentJ. Ertl[1] ĠU 2, tal-15.1.1962, p. 36/62.[2] ĠU 2, tal-15.1.1962, p. 32/62.[3] ĠU C 63, tat-28.5.1969, p. 21.[4] ĠU C 10, tas-27.1.1970, p. 23.[5] ĠU 117, tat-23.7.1964, p. 1863/64.[6] ĠU L 260, tat-22.10.1968, p. 12.[7] ĠU L 257, tad-19.10.1968, p. 2.[8] ĠU L 307, ta’ l-4.6.1974, p. 5.[9] ĠU 1, tat-8.1.1965, p. 1/65.[10] ĠU 263, tat-30.10.1967, p. 6.[11] ĠU L 8, tal-11. 1. 1971, p. 24.--------------------------------------------------


title: Id–Direttiva tal-Kunsill ta' l-20 ta' Ottubru 1980 dwar it-taqrib tal-liġijiet ta' l-Istati Membri dwar il-protezzjoni tal-impjegati f'każ ta' l-insolvenza ta' min iħaddimhom

text:
Avviż Legali Importanti

|

31980L0987

Official Journal L 283 , 28/10/1980 P. 0023 - 0027 Finnish special edition: Chapter 5 Volume 2 P. 0121  Greek special edition: Chapter 05 Volume 4 P. 0035  Swedish special edition: Chapter 5 Volume 2 P. 0121  Spanish special edition: Chapter 05 Volume 2 P. 0219  Portuguese special edition Chapter 05 Volume 2 P. 0219

		Id–Direttiva tal-Kunsillta' l-20 ta' Ottubru 1980dwar it-taqrib tal-liġijiet ta' l-Istati Membri dwar il-protezzjoni tal-impjegati f'każ ta' l-insolvenza ta' min iħaddimhom(80/987/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u speċjalment l-Artikolu 100 tiegħu,Wara li kkunsidra il-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi jeħtieġ li jsiru dispożizzjonijiet għall-protezzjoni ta' l-impjegati fil-każ ta' l-insolvenza ta' min iħaddimhom, speċjalment biex jiġu garantiti pretensjonijiet mhux imħallsa, tenut kont tal-ħtieġa għall-iżvilupp bilanċjat ekonomiku u soċjali fil-Komunità;Billi għad baqa' xi differenzi bejn l-Istati Membri għal dak li għandu x'jaqsam mal-protezzjoni ta' l-impjegati f'dan l-aspett; billi għandu jsir sforz biex jitnaqqsu dawn id-differenzi, li jistgħu ikollhom effett dirett fuq il-funzjonament tas-suq komuni;Billi t-taqrib tal-liġijiet f'dan il-qasam għandu, għalhekk, jiġi nkoraġġit waqt li jinżamm it-titjib skond it-tifsira tal-Artikolu 117 tat-Trattat;Billi bħala riżultat tal-qagħda ġeografika u l-istrutturi tax-xogħol li hemm bħalissa f'dik iż-żona, is-suq tax-xogħol fi Greenland huwa fondamentalment differenti minn dak taż-żoni l-oħra tal-Komunità;Billi inkwantu r-Repubblika Ellenika għandha ssir membru tal-Komunità Ekonomika Ewropea fl-1 ta' Jannar 1981 skond l-Att dwar il-Kondizzjonijiet tat-Tisħib tar-Repubblika Ellenika u l-Aġġustamenti li saru lit-Trattati, huwa xieraq li jiġu stipulati fl-Anness għad-Direttiva taħt it-titolu "il-Greċja", dawk il-kategoriji ta' impjegati li l-pretensjonijiet tagħhom jistgħu jitħallew barra skond l-Artikolu 1(2) tad-Direttiva,ADOTTA DIN ID-DIRETTIVA:IT-TAQSIMA 1Intenzjoni u definizzjonijietL-Artikolu 11. Din id-Direttiva tapplika għal pretensjonijiet tal-impjegati bbażati fuq kuntratti tax-xogħol jew relazzjonijiet tax-xogħol u li jeżistu kontra persuni li jħaddmuhom u li jinsabu fi stat ta' insolvenza skond it-tifsira ta' l-Artikolu 2(1).2. L-Istati Membri jistgħu, bħala eċċezzjoni, jeskludu l-pretensjonijiet ta' xi kategoriji ta' impjegati mill-iskop ta' din id-Direttiva, minħabba fin-natura speċjali tal-kuntratt tax-xogħol ta' l-impjegat jew relazzjoni ta' xogħol jew minħabba li jkunu jeżistu forom oħra ta' garanzija li joffru lill-impjegat protezzjoni li ssarraf daqs dik li toħroġ minn din id-Direttiva.Il-kategorji ta' impjegati msemmija fl-ewwel subparagrafu huma elenkati fl-Anness.3. Din id-Direttiva ma tapplikax għall-Greenland. Din l-eċċezzjoni għandha terġa' tiġi eżaminata mill-ġdid fil-każ ta' xi żvilupp fl-istrutturi tax-xogħol f'dak ir-reġjun.L-Artikolu 21. Għall-iskopijiet ta' din id-Direttiva, wieħed li jħaddem għandu jitqies li qiegħed fi stat ta' insolvenza:(a) meta tkun saret talba għall-ftuħ ta' proċeduri li jinvolvu l-assi ta' min iħaddem, skond kif provdut mil-liġijiet, regolamenti u dispożizzjonijiet amministrattivi ta' l-Istat Membru interessat, biex jissodisfaw kollettivament il-pretensjonijiet tal-kredituri u li jagħmluh possibli li jkunu kkunsidrati l-pretensjonijiet imsemmija fl-Artikolu 1(1), u(b) meta l-awtorità li tkun kompetenti bis-saħħa ta' dawn l-istess liġijiet, regolamenti u disposizzjonijiet amministrattivi tkun:- jew iddeċidiet li tibda l-proċeduri,- inkella stabbiliet li l-impriża jew in-negozju ta' min ikun qed iħaddem tkun għalqet darba għal dejjem u li l-assi disponibbli ma jkunux biżżejjed biex jippermettu li jinbdew il-proċeduri.2. Din id-Direttiva hija mingħajr preġudizzju għal-liġi nazzjonali f'dak li għandu x'jaqsam mad-definizzjoni tal-kliem "impjegat", "min iħaddem", "paga", "dritt li jagħti titolu immedjat" u "dritt li jagħti titolu fil-ġejjieni".IT-TAQSIMA IIDispożizzjonijiet dwar l-istituzzjonijiet ta' garanzijaL-Artikolu 31. L-Istati Membri għandhom jieħdu l-miżuri kollha meħtieġa biex jiżguraw li l-istituzzjonijiet ta' garanzija jiggarantixxu, skond l-Artikolu 4, il-ħlas tal-pretensjonijiet ta' l-impjegati li jkunu għadhom ma tħallsux li joħorġu minn kuntratti ta' xogħol jew relazzjonijiet ta' xogħol u konnessi mal-paga għall-perjodu li jiġi qabel id-data li tiġi iffissata.2. Fuq għażla ta' l-Istati Membri, id-data imsemmija fil-paragrafu 1 għandha tkun:- jew dik tal-bidu ta' l-insolvenza ta' min iħaddem;- jew dik tan-notifika tas-sensja maħruġa lill-impjegat interessat minħabba fl-insolvenza ta' min iħaddem;- jew dik tal-bidu ta' l-insolvenza ta' min iħaddem jew dik li fiha l-kuntratt tax-xogħol jew relazzjoni tax-xogħol ma' l-impjegat interessat twaqqfet minħabba l-insolvenza ta' min iħaddem.L-Artikolu 41. L-Istati Membri għandhom l-għażla li jillimitaw ir-responsabbiltà ta' l-istituzzjonijiet ta' garanzija, imsemmija fl-Artikolu 3.2. Meta l-Istati Membri jeżerċitaw l-għażla msemmija fil-paragrafu 1, huma għandhom:- fil-każ imsemmi fl-Artikolu 3(2), l-ewwel inċiż, jiżguraw il-ħlas tal-pretensjonijiet kollha li għadhom ma tħallsux fuq il-paga ta' l-aħħar tliet xhur tal-kuntratt tax-xogħol jew relazzjoni tax-xogħol li jaqgħu fi żmien perjodu ta' sitt xhur qabel id-data tal-bidu tal-insolvenza ta' min iħaddem;- fil-każ imsemmi fl-Artikolu 3(2), it-tieni inċiż, jiżguraw li l-ħlas tal-pretensjonijiet li għadhom ma tħallsux fuq il-paga għall-aħħar tliet xhur tal-kuntratt tax-xogħol jew relazzjoni ta' xogħol qabel id-data tan-notifika tas-sensja maħruġa lill-impjegat minħabba l-insolvenza ta' min iħaddem;- fil-każ imsemmi fl-Artikolu 3(2), it-tielet inċiż, jiżgura li l-ħlas tal-pretensjonijiet li għadhom ma tħallsux fuq il-paga għall-aħħar 18-il xahar tal-kuntratt tax-xogħol jew relazzjoni ta' xogħol qabel id-data tal-bidu tal-insolvenza ta' min iħaddem jew id-data li fiha l-kuntratt tax-xogħol jew relazzjoni ta' xogħol ma' l-impjegat twaqqfet minħabba l-insolvenza ta' min iħaddem. F'dan il-każ, l-Istati Membri jistgħu jillimitaw ir-responsabbilità li jħallsu għall-paga li tikkorrispondi għal perjodu ta' tmien ġimgħat jew għal numru ta' perjodi iqsar li kollha flimkien jagħmlu tmien ġimgħat.3. Madanakollu, biex jevitaw li jħallsu somom li jaqbżu l-għan soċjali ta' din id-Direttiva, l-Istati Membri jistgħu jiffissaw limitu massimu għar-responsabbilità ta' min iħaddem għal-pretensjonijiet li għadhom ma tħallsux ta' l-impjegati.Meta l-Istati Membri jagħmlu din il-għażla, għandhom jinfurmaw lill-Kummissjoni bil-metodi li użaw biex jiffissaw dan il-limitu massimu.L-Artikolu 5L-Istati Membri għandhom ifasslu regoli dettaljati għall-organizzazzjoni, iffinanzjar u tħaddim ta' l-istituzzjonijiet ta' garanzija, li jissodisfaw b'mod speċjali l-prinċipji li ġejjin:(a) l-assi ta' l-istituzzjonijiet għandhom ikunu indipendenti mill-kapital li qed jitħaddem mill-persuna li tħaddem u ma jkunx aċċessibbli għall-proċeduri ta' l-insolvenza;(b) min iħaddem għandu jikkontribwixxi għall-iffinanzjar, sakemm dan ma jkunx kopert għal kollox mill-awtoritajiet pubbliċi.(ċ) ir-responsabbilitajiet ta' l-istituzzjonijiet m'għandhomx jiddipendu fuq jekk l-obbligazzjonijiet ta' kontribuzzjonijiet għall-iffinanzjar ġewx sodisfatti jew le.IT-TAQSIMA IIIDispożizzjonijiet dwar sigurtà soċjaliL-Artikolu 6L-Istati Membri jistgħu jistipulaw li l-Artikoli 3, 4 u 5 ma japplikawx għall-kontribuzzjonijiet li għandhom isiru għal skemi statutorji nazzjonali ta' sigurtà soċjali jew taħt xi skemi supplementari tal-kumpanija jew bejn il-kumpaniji li ma jidħlux fl-iskemi statutorji nazzjonali tas-sigurtà soċjali.L-Artikolu 7L-Istati Membri għandhom jieħdu l-miżuri meħtieġa biex jiżguraw li n-nuqqas li jitħallsu l-kontribuzzjonijiet obbligatorji dovuti minn min iħaddem, qabel il-bidu ta' l-insolvenza, lill-istutuzzjonijiet tas-sigurtà skond l-iskemi nazzjonali ta' sigurtà soċjali statutorji ma jafftettwax ħażin it-titolu ta' l-impjegati għall-benefiċċji fejn għandhom x'jaqsmu dawn l-istituzzjonijiet ta' assigurazzjoni sakemm il-kontribuzzjonijiet ta' l-impjegati jkunu tnaqqsu mill-ewwel mill-ħlas li jkun sarilhom.L-Artikolu 8L-Istati Membri għandhom jiżguraw li jittieħdu l-miżuri meħtieġa biex jiġu mħarsa l-interessi ta' l-impjegati u tal-persuni li jkunu ġa telqu mill-impriża jew negozju ta' min iħaddem fid-data tal-bidu tal-insolvenza f'dak li għandu x'jaqsam mad-drittijiet li jintitolawhom immedjatament jew fil-ġejjieni għall-benefiċċji tax-xjuħija, inklużi benefiċċji lil min jibqa' ħaj, skond skemi supplementari tal-kumpanija jew skemi ta' pensjoni tal-kumpanija li ma jaqawx taħt l-iskemi nazzjonali ta' sigurtà soċjali statutorji.IT-TAQSIMA IVDispożizzjonijiet ġenerali u finaliL-Artikolu 9Din id-Direttiva ma taffettwax l-għażla ta' l-Istati Membri li japplikaw jew idaħħlu liġijiet, regolamenti jew dispożizzjonijiet amministrattivi li jaqblu aktar lill-impjegati.L-Artikolu 10Din id-Direttiva ma taffettwax l-għażla ta' l-Istati Membri:(a) li jieħdu l-miżuri meħtieġa biex jevitaw l-abbużi;(b) li ma jaċċettawx jew inaqqsu r-responsabbiltà msemmija fl-Artikolu 3 jew l-obbligazzjoni ta' garanzija msemmi fl-Artikolu 7 jekk ikun jidher li ma jkunx ġustifikat li wieħed jissodisfa l-obbligazzjoni minħabba li jkun hemm irbit speċjali bejn l-impjegat u min iħaddem u interessi komuni li jirriżultaw minn kollużjoni bejniethom.L-Artikolu 111. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jaderixxu ma' din id-Direttiva fi żmien 36 xahar min-notifika tagħha. Għandhom minnufih jinfurmaw lill-Kummissjoni b'dan.2. L-Istati Membri għandhom jgħaddu wkoll lill-Komunità l-kliem oriġinali tal-liġijiet, regolamenti u dispożizzjonijiet amministrattivi li jadottaw fil-qasam li jaqa' taħt din id-Direttiva.L-Artikolu 12Fi żmien 18-il xahar mill-għeluq tal-perjodu ta' 36 xahar imniżżel fl-Artikolu 11(1), l-Istati Membri għandhom jgħaddu l-informazzjoni kollha rilevanti lill-Kummissjoni biex jippermettulha tfassal rapport dwar l-applikazzjoni ta' din id-Direttiva li jintbagħat lill-Kunsill.L-Artikolu 13Din id-Direttiva hija indirizzata lill-Istati Membri.Magħmula fil-Lussemburgu, fl-20 ta' Frar 1980.Għall-KunsillIl-PresidentJ. Santer[1] ĠU Ċ 135, tad-9.6.1978, p.2.[2] ĠU Ċ 39, tat-12.2.1979, p.26.[3] ĠU Ċ 105, tas-26.4.1979, p.15.--------------------------------------------------L – ANNESSKategoriji ta' impjegati li l-pretensjonijiet tagħhom jistgħu jitħallew barra mill-iskop ta' din id-Direttiva skond l-Artikolu 1(2)I. Impjegati li jkollhom xi kuntratt ta' xogħol, jew xi relazzjoni ta' xogħol, ta' natura speċjaliA. IL-GREĊJAIl-kaptan u l-membri ta' l-ekwipaġġ ta' xi bastiment tas-sajd, jekk u sa fejn jitħallsu b'sehem fil-profitti jew dħul gross tal-bastiment.B. L-IRLANDA1. Ħaddiema fuq barra (i.e. persuni li jagħmlu xogħol bl-imqietgħa fi djarhom stess), sakemm ma jkollhomx kuntratt ta' xogħol bil-miktub.2. Nies li jiġu mill-qrib minn min iħaddem, mingħajr kuntratt ta' xogħol bil-miktub, li xogħolhom għandu x'jaqsam ma' xi dar privata jew razzett, jew li fiha joqogħdu min iħaddem jew xi nies li jiġu minnu mill-qrib.3. Persuni li normalment jaħdmu anqas minn 18-il siegħa fil-ġimgħa għal xi sid wieħed jew aktar sidien u li ma jaqilgħux l-għixien tagħhom bażiku mill-ħlas għal dan ix-xogħol.4. Persuni li jaħdmu fis-sajd bis-sehem fuq bażi staġjonali, każwali jew part-time.5. Min hu miżżewweġ lil min iħaddem.Ċ. L-OLANDASefturi fid-djar impjegati minn persuna naturali u li jaħdmu anqas minn tlett ijiem fil-ġimgħa għall-persuna naturali kkonċernata.D. IR-RENJU UNIT1. Il-kaptan u l-membri ta' l-ekwipaġġ ta' xi bastiment tas-sajd li jitħallsu b'sehem fil-profitti jew dħul gross tal-bastiment.2. Min hu miżżewweġ lil min iħaddem.II. L-impjegati li jidħlu taħt xi forom oħra ta' garanzijaA. IL-GREĊJAL-ekwipaġġi ta' bastimenti tal-baħar.B. L-IRLANDA1. L-impjegati permanenti u pensjonabbli ta' l-awtoritajiet lokali jew awtoritajiet oħra pubbliċi jew impriżi statutorji tat-trasport.2. Għalliema pensjonabbli impjegati f'dawn li ġejjin: skejjel nazzjonali, skejjel sekondarji, skejjel komprensivi, kulleġġi ta' taħriġ għall-għalliema.3. Impjegati permanenti u pensjonabbli ta' xi wieħed mill-isptarijiet volontarji ffinanzjati mill-Fondi Statali.Ċ. L-ITALJA1. L-impjegati li jaqgħu taħt il-benefiċċji stabbiliti mil-liġi li tiggarantixxi l-pagi tagħhom ikomplu jitħallsu fil-każ li l-impriża tintlaqat minn xi kriżi ekonomika.2. L-ekwipaġġi ta' bastimenti tal-baħar.D. IR-RENJU UNIT1. Ħaddiema tat-tarzna rreġistrati li m'humiex dawk li jaħdmu għal kollox jew l-aktar f'xogħol li mhux xogħol tat-tarzna.2. L-ekwipaġġi ta' bastimenti tal-baħar.--------------------------------------------------


title: Id-direttiva tal-parlament ewropew u tal-kunsill 2002/44/KE tal-25 ta’ Ġunju 2002 dwar il-ħtiġijiet minimi tas-saħħa u tas-sigurtà li jirrigwardaw l-espożizzjoni tal-ħaddiema għar-riskji li jinħolqu mill-aġenti fiżiċi (il-vibrazzjoni) (is-sittax-il Direttuva individwali fit-tifsira ta’ Artikolu 16(1) tad-Direttiva 89/391/KEE)

text:
Avviż Legali Importanti

|

32002L0044

Official Journal L 177 , 06/07/2002 P. 0013 - 0020

		Id-Direttiva tal-Parlament Ewropew u tal-Kunsill 2002/44/KEtal-25 ta’ Ġunju 2002dwar il-ħtiġijiet minimi tas-saħħa u tas-sigurtà li jirrigwardaw l-espożizzjoni tal-ħaddiema għar-riskji li jinħolqu mill-aġenti fiżiċi (il-vibrazzjoni) (is-sittax-il Direttuva individwali fit-tifsira ta’ Artikolu 16(1) tad-Direttiva 89/391/KEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari Artikolu 137(2) tiegħu,Wara li kkunsidraw il-proposta mill-Kummissjoni [1], issottomessa wara konsultazzjoni mal-Kumitat Konsultattiv tas-Sigurtà, l-Iġjene u l-Protezzjoni tas-Saħħa waqt ix-Xogħol,Wara li kkunsidraw l-opinjoni tal-Kunsill Ekonomiku u Soċjali [2],Wara li kkonsultaw lill-Kumitat tar-Reġjuni,Filwaqt li aġixxew skond il-proċedura stabbilita f’Artikolu 251 tat-Trattat [3], fid-dawl tat-test konġunt approvat mill-Kumitat tal-Konċiljazzjoni fit-8 ta’ April 2002,Billi:(1) Skond it-Trattat il-Kunsill jista’ jadotta, permezz ta’ direttivi, il-ħtiġijiet minimi sabiex iħeġġeġ it-titjib, b’mod speċjali fl-ambjent tax-xogħol, sabiex jiggarantixxi livell aħjar ta’ protezzjoni tas-saħħa u s-sigurtà tal-ħaddiema. Dawn id-direttivi jridu jevitaw li jimponu kostrizzjonijiet amministrattivi, finanzjari u legali b’mod li jżommu lura l-ħolqien u l-iżvilupp ta’ l-impriżi ż-żgħar u ta’ daqs medju.(2) Il-komunikazzjoni mill-Kummissjoni li tirrigwarda l-programm tagħha ta’ azzjoni li għandu x’jaqsam ma’ l-implimentazzjoni tal-Karta Komunitarja tad-Drittijiet Fundamentli Soċjali tal-Ħaddiema jipprovdi sabiex jiddaħħlu ħtiġijiet minimi dwar is-saħħa u s-sigurtà fejn jirrigwardaw l-espożizzjoni tal-ħaddiema għar-riskji kkawżati mill-aġenti fiżiċi. F’Settembru ta’ l-1990 il-Parlament Ewopew adotta riżoluzzjoni li tirrigwarda l-programm ta’ azzjoni [4], fejn stieden lill-Kummssjoni b’mod partikolari li tfassal direttiva speċifika dwar ir-riskji kkawżati mill-ħsejjes u l-vibrazzjonijiet u minn kull aġent fiżiku ieħor fuq il-post tax-xogħol.(3) Bħala l-ewwel pass, huwa kunsidrat meħtieġ illi jiddaħħlu l-miżuri li jipproteġu lill-ħaddiema mir-riskji li jinħolqu mill-vibrazzjonijiet minħabba l-effetti tagħhom fuq is-saħħa u s-sigurtà tal-ħaddiema, b’ mod partikolari l-binja ta’ l-għadam/muskolari, u d-diżordnijiet newroloġiċi u vaskolari. Dawn il-miżuri huma maħsuba mhux biss sabiex jiżguraw is-saħħa u s-sigurtà ta’ kull ħaddiem fuq bażi individwali, imma wkoll sabiex joħolqu bażi minimu ta’ protezzjoni għall-ħaddiema kollha fil-Komunità sabiex jevitaw kemm jista jkun it-tagħwiġ fil-kompetizzjoni.(4) Din id-Direttiva tistabbilixxi l-ħtiġijiet minimi, biex b’hekk tagħti lill-Istati Membri l-għażla li jżommu jew jadottaw dispożizzjonijiet iktar favorevoli għall-protezzjoni tal-ħaddiema, b’mod partikolari billi tiffissa l-valuri iktar baxxi għall-valur ta’ l-azzjoni ta’ kuljum jew valur tal-limitu ta’ l-espożizzjoni ta’ kuljum għall-vibrazzjonijiet. L-implimentazzjoni ta’ din id-Direttiva ma għandha sservi sabiex tiġġustifika l-ebda rigressjoni li għandha x’taqsam mas-sitwazzjoni li diġà hija prevalenti f’kull Stat Membru.(5) Sistema tal-protezzjoni mill-vibrazzjonijiet trid tillimita ruħha għal definizzjoni, ħielsa minn kull dettal eċċessiv, ta’ l-għanijiet li jridu jinkisbu, tal-prinċipji li jridu jiġu osservati u tal-valuri fundamentali li jridu jintużaw, sabiex jgħinu lill-Istati Membri japplikaw il-ħtiġijiet minimi f’manjiera ekwivalenti.(6) Il-livell ta’ l-espożizzjoni għall-vibrazzjoni jista’ jitnaqqas b’mod iktar effettiv bl-inkorporazzjoni tal-miżuri preventivi fid-disinn ta’ l-istazzjonijiet tax-xogħol u tal-postijiet tax-xogħol u bl-għażla ta’ l-għodda tax-xogħol, bil-proċeduri u l-metodi hekk li tingħata prijorità lit-tnaqqis tar-riskji mis-sors. B’hekk, id-dispożizzjonijiet li għandhom x’jaqsmu ma l-għodda tax-xogħol u l-metodi jikkontribwixxu għall-protezzjoni tal-ħaddiema involuti.(7) Min iħaddem għandu jagħmel l-aġġustamenti fid-dawl tal-progress tekniku u ta’ l-għerf xjentifiku fejn jirrigwarda r-riskji li għandhom x’ jaqsmu ma l-espożizzjoni għall-vibrazzjonijiet, bil-ħsieb li tittejjeb is-sigurtà u s-saħħa tal-ħaddiema.(8) Fil-każ tat-trasport bil-baħar jew bl-ajru, mogħti l-istat korrenti ta’ l-arti, mhux possibbli illi jitħarsu fiċ-ċirkostanzi kollha l-valuri tal-limitu ta’ l-espożizzjoni għall-vibrazzjonijiet li tinvolvi l-ġisem kollu; għandha għalhekk f’xi każi ssir dispożizzjoni għal eżenzjonijiet ġustifikati kif dovuti.(9) Ġaladarba din id-Direttiva hija Direttiva individwali fit-tifsira ta’ Artikolu 16(1) tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu t-titjib fis-sigurtà u s-saħħa tal-ħaddiema fuq ix-xogħol [5], din id-Direttiva għandha għalhekk tapplika għall-espożizzjoni tal-ħaddiema għall-vibrazzjonijiet, mingħajr preġudizzju għad-dispożizzjonijiet iktar strinġenti u/jew speċifiċi li jinsabu f’din id-Direttiva.(10) Din id-Direttiva tikkostitwixxi pass prattiku lejn il-ħolqien tad-dimensjoni soċjali tas-suq intern.(11) Il-miżuri meħtieġa sabiex tiġi implimentata din id-Direttiva għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri sabiex jiġu eżerċitati l-poteri ta’ implimentazzjoni konferiti lill-Kummissjoni [6].ADOTTAW DIN ID-DIRETTIVA:TAQSIMA 1DISPOSIZZJONIJIET ĠENERALIArtikolu 1L-għan u l-firxa1. Din id-Direttiva, li hija s-16-il Direttiva individwali fit-tifsira ta’ Artikolu 16(1) tad-Direttiva 89/391/KEE, tistabbilixxi l-ħtiġijiet minimi għall-protezzjoni tal-ħaddiema mir-riskji għal saħħithom u għas-sigurtà tagħhom li jinħolqu jew li x’aktarx jinħolqu mill-espożizzjoni għall-vibrazzjonijiet mekkaniċi.2. Il-ħtiġijiet ta’ din id-Direttiva għandhom japplikaw għall-attivitajiet li fihom il-ħaddiema huma jew x’aktarx ikunu esposti għar-riskji mill-vibrazzjonijiet mekkaniċi matul ix-xogħol tagħhom.3. Id-Direttiva 89/391/KEE għandha tapplika fl-intier tagħha għall-firxa kollha referita fil-paragrafu 1, mingħajr preġudizzju għad-dispożizzjonijiet iktar strinġenti u/jew speċifiċi li jinsabu f’din id-Direttiva.Artikolu 2Id-definizzjonijietGħall-għanijiet ta’ din id-Direttiva l-espressjonijiet li ġejjin għandhom ifissru:(a) "vibrazzjoni mill-id għad-driegħ": il-vibrazzjoni mekkanika li, meta tiġi mgħoddija lis-sistema umana mill-id għad-driegħ, iġġib magħha l-konsegwenza tar-riskji għas-saħħa u s-sigurtà tal-ħaddiema, b’mod partikolari diżordnijiet vaskolari, fl-għadam jew fil-ġogi, newroloġiċi jew muskolari.(b) "vibrazzjoni tal-ġisem kollu": il-vibrazzjoni mekkanika li, meta tiġi mgħoddija lill-ġisem kollu, iġġib magħha l-konsegwenza tar-riskji għas-saħħa u s-sigurtà tal-ħaddiema, b’mod partikolari l-morbidità tan-naħa ta’ isfel tad-dahar u t-trawma tas-sinsla tad-dahar.Artikolu 3Il-valuri tal-limitu ta’ l-espożizzjoni u l-valuri ta’ l-azzjoni1. (a) Għall-vibrazzjonijiet mill-id għad-driegħ:(a) il-valur tal-limitu ta’ l-espożizzjoni ta’ kuljum standardizzat għal perjodu taż-żmien ta’ referenza ta’ tmien sigħat għandu jkun ta’ 5 m/s2;(b) il-valur tal-limitu ta’ l-espożizzjoni ta’ kuljum standardizzat għal perjodu taż-żmien ta’ referenza ta’ tmien sigħat għandu jkun ta’ 2,5 m/s2;L-espożizzjoni tal-ħaddiema għal vibrazzjonijiet mill-id għad-driegħ għandha tiġi stmata jew imkejla fuq il-bażi tad-dispożizzjonijiet tal-Punt 1 tal-Parti A ta’ l-Anness.2. (b) Għall-vibrazzjonijiet tal-ġisem kollu:(a) il-valur tal-limitu ta’ l-espożizzjoni ta’ kuljum standardizzat għal perjodu taż-żmien ta’ referenza ta’ tmien sigħat għandu jkun ta’ 1,15 m/s2 jew, bl-għażla ta’ l-Istat Membru interessat, il-valur tad-doża tal-vibrzzjoni ta’ 21 m/s1,75;(b) il-valur tal-limitu ta’ l-espożizzjoni ta’ kuljum standardizzat għal perjodu taż-żmien ta’ referenza ta’ tmien sigħat għandu jkun ta’ 0,5 m/s2 jew, bl-għażla ta’ l-Istat Membru interesat, il-valur tad-doża tal-vibrazzjoni ta’ 9,1 m/s1,75.L-espożizzjoni tal-ħaddiema għal vibrazzjonijiet tal-ġisem kollu għandha tiġi stmata jew imkejla fuq il-bażi tad-dispożizzjonijiet tal-Punt 1 tal-Parti B ta’ l-Anness.TAQSIMA IIL-OBBLIGI TA’ MIN IĦADDEMArtikolu 4Il-mod kif jiġu stabbiliti u stmati r-riskji1. Fit-twettiq ta’ l-obbligi stabbiliti f’ Artikolu 6(3) u Artikolu 9(1) tad-Direttiva 89/301/KEE, min iħaddem għandu jistma u, jekk meħtieġ, ikejjel il-livelli tal-vibrazzjonijiet mekkaniċi li għalihom ikunu esposti l-ħaddiema. Il-kejl għandu jitwettaq skond il-Punt 2 tal-Parti A jew il-Punt 2 tal-Parti B ta’ l-Anness ma din id-Direttiva, kif approprjat.2. Il-livell ta’ l-espożizzjoni għall-vibrazzjonijiet mekkaniċi jista’ jiġi stmat permezz ta’ l-osservazzjoni tal-prattiċi speċifiċi tax-xogħol u r-riferiment għat-tagħrif relevanti dwar il-kobor probabbli tal-vibrazjonijiet li jikkorrispondu ma l-għodda jew mat-tipi ta’ għodda użati fil-kondizzjonijiet partikolari ta’ l-użu, inkluż dak it-tagħrif ipprovdut mill-fabbrikant ta’ l-għodda. Din l-operazzoni għandha tiġi ddistingwita mill-kejl, li jeħtieġ l-użu ta’ apparat speċifiku u l-metodoloġija approprjata.3. L-istima u l-kejl riferiti fil-paragrafu 1 għandhom jiġu ppjanifikati u mwettqa mis-servizzi kompetenti f’intervalli xierqa taż-żmien, filwaqt li jitqiesu b’mod partikolari d-dispożizzjonijiet ta’ Artikolu 7 tad-Direttiva 89/391/KEE li tirrigwarda s-servizzi jew il-persuni kompetenti meħtieġa. L-informazzjoni miksuba mill-istima tal-vibrazzjonijiet mekkaniċi tal-livell ta’ l-espożizzjoni għall-vibrazzjonijiet mekkaniċi għandha tiġi ppriservata f’għamla xierqa hekk li tippermetti l-konsultazzjoni fi stadju iktar tard.4. Skond Artikolu 6(3) tad-Direttiva 89/391/KEE, filwaqt li jkun qiegħed iwettaq l-istima tar-riskju, min iħaddem għandu jagħti attenzjoni partikolari lil dan li ġej:(a) il-livell, it-tip u t-tul taż-żmien ta’ l-espożizzjoni, inkluża kull espożizzjoni għall-vibrazzjonijiet intermittenti jew għall-xokkijiet imtennija;(b) il-valuri tal-limitu ta’ l-espożizzjoni u l-valuri ta’ l-azzjoni ta’ l-espożizzjoni stabbiliti f’Artikolu 2 ta’ din id-Direttiva;(ċ) kull effett li jirrigwarda s-saħħa u s-sigurtà tal-ħaddiema f’riskju partikolarment sensittiv;(d) kull effett indirett dwar is-sigurtà tal-ħaddiema li tirriżulta mill-interazzjonijiet bejn il-vibrazzjonijiet mekkaniċi u l-post tax-xogħol jew għodda oħra tax-xogħol;(e) it-tagħrif ipprovdut mill-fabbrikanti ta’ l-għodda tax-xogħol skond id-Direttivi Komunitarji relevanti;(f) l-eżistenza jew il-bdil mill-ġdid ta’ l-għodda ddisinjata sabiex tnaqqas il-livelli ta’ l-espożizzjoni għall-vibrazzjonijiet mekkaniċi;(ġ) l-estensjoni ta’ l-espożizzjoni għall-vibrazzjonijiet tal-ġisem kollu lil hinn mis-sigħat normali tax-xogħol taħt ir-responsabbiltà ta’ min iħaddem;(ħ) il-kondizzjonijiet speċifiċi tax-xogħol bħalma huma t-temperaturi baxxi;(i) it-tagħrif approprjat miksub mis-sorveljanza tas-saħħa, inkluż, kemm jista’ jkun, it-tagħrif ippubblikat.5. Min iħaddem għandu jkollu fil-pussess tiegħu stima tar-riskju skond Artikolu 9(1) tad-Direttiva 89/391/KEE u għandu jidentifika liema miżuri jridu jittieħdu skond Artikoli 5 u 6 ta’ din id-Direttiva. L-istima tar-riskju għandha tiġi rreġistrata fuq medju xieraq, skond il-liġijiet u l-prattika nazzjonali; tista’ tinkludi ġustifikazzjoni minn min iħaddem illi n-natura u l-kobor tar-riskji li għandhom x’jaqsmu mal-vibrazzjonijiet mekkaniċi ma jagħmlux stima oħra iktar iddettaljata meħtieġa. L-istima tar-riskju għandha tinżamm aġġornata fuq bażi regolari, b’mod partikolari jekk kien hemm bidliet sinifikanti li jirrenduha skaduta, jew meta r-riżultati tas-sorveljanza tas-saħħa juru illi hija meħtieġa.Artikolu 5Id-dispożizzjonijiet immirati sabiex jevitaw jew inaqqsu l-espożizzjoni1. Filwaqt li jitqiesu l-progress tekniku u d-disponibbiltà tal-miżuri sabiex jikkontrollaw ir-riskju mis-sors, ir-riskji li jinħolqu mill-espożizzjoni għall-vibrazzjonijiet mekkaniċi għandhom jiġu eliminati mis-sors tagħhom jew imnaqqsa għall-minimu.It-tnaqqis ta’ dawn ir-riskji għandu jkun imsejjes fuq il-prinċipji ġenerali tal-prevenzjoni dikjarati f’Artikolu 6(2) tad-Direttiva 89/391/KEE.2. Fuq il-bażi ta’ l-istima tar-riskju riferita f’Artikolu 4, meta jinqabżu l-valuri ta’ l-azzjoni ta’ l-espożizzjoni stabbiliti f’Artikolu 3(1)(b) u 2(b), min iħaddem għandu jistabbilixxi u jimplimenta programm ta’ miżuri tekniċi u/jew organizzattivi maħsuba li jnaqqsu għall-minimu l-espożizzjoni għall-vibrazzjoni mekkanika u r-riskji li jmorru magħha, filwaqt li jitqiesu b’mod partikolari:(a) metodi oħra tax-xogħol li jeħtieġu inqas espożizzjoni għall-vibrazzjonijiet mekkaniċi;(b) l-għażla ta’ l-għodda approprjata tax-xogħol ta’ disinn approprjat ergonomiku u, filwaqt li jitqies ix-xogħol li jrid isir, tipproduċi l-inqas vibrazzjonijiet possibbli;(ċ) il-provvediment ta’ għodda awżiljarja li tnaqqas ir-riskju ta’ korrimenti kkawżati mill-vibrazzjoni, bħalma huma s-siġġijiet li jnaqqsu b’mod effettiv il-vibrazzjonijiet tal-ġisem kollu u l-mankijiet li jnaqqsu l-vibrazzjonijiet imgħoddija mis-sistema ta’ l-id għad-driegħ;(d) il-programmi approprjati tal-manutenzjoni ta’ l-għodda tax-xogħol, tal-post tax-xogħol u s-sistemi tal-post tax-xogħol;(e) id-disinn u l-firxa għall-użu tal-postijiet tax-xogħol u l-istazzjonijiet tax-xogħol;(f) it-tagħrif u t-taħriġ adegwat sabiex jgħallem lill-ħaddiema kif jużaw l-għodda tax-xogħol b’mod korrett u fis-sigurtà sabiex titnaqqas għall-minimu l-espożizzjoni tagħhom għall-vibrazzjonijiet mekkaniċi;(ġ) il-limitazzjoni tat-tul taż-żmien u ta’ l-intensità ta’ l-espożizzjoni;(ħ) skedi approprjati tax-xogħol b’perjodi adegwati taż-żmien tal-mistrieħ;(i) il-provvediment ta’ l-ilbies sabiex jipproteġi lill-ħaddiema mill-kesħa u l-umdità.3. Ikun xi jkun il-każ, il-ħaddiema ma għandhomx ikunu esposti’ l fuq mill-valur tal-limitu ta’ l-espożizzjoniJekk, minkejja l-miżuri meħuda minn min iħaddem sabiex iħares din id-Direttiva, il-valur tal-limitu ta’ l-espożizzjoni jinqabeż, min iħaddem għandu jieħu azzjoni minnufih sabiex inaqqas l-espożizzjoni għal valur taħt il-limitu ta’ l-espożizzjoni. Għandu jidentifika r-raġunijiet għaliex ikun inqabeż il-valur tal-limitu u għandu jemenda l-miżuri tal-protezzjoni u l-prevenzjoni kif jixraq sabiex jipprevjeni milli jerġa’ jinqabeż.4. Skond Artikolu 15 tad-Direttiva 89/391/KEE, min iħaddem għandu jaddatta l-miżuri riferiti f’dan l-Artikolu għall-ħtiġijiet tal-ħaddiema f’riskju partikolari.Artikolu 6It-tagħrif lil u t-taħriġ tal-ħaddiemaMingħajr preġudizzju għal Artikoli 10 u 12 tad-Direttiva 89/391/KEE, min iħaddem għandu jiżgura illi l-ħaddiema li jkunu esposti għar-rikji mill-vibrazzjonijiet mekkaniċi fuq ix-xogħol u/jew ir-rappreżentanti tagħhom jirċievu t-tagħrif u t-taħriġ li għandhom x’jaqsmu mar-riżultati ta’ l-istima tar-riskju provduti f’Artikolu 4(1) ta’ din id-Direttiva, li tirrigwarda b’mod partikolari:(a) il-miżuri meħuda sabiex jimplimentaw din id-Direttiva hekk li jeliminaw jew inaqqsu għall-minimu r-riskji mill-vibrazzjonijiet mekkaniċi;(b) l-espożizzjoni għall-valuri tal-limitu u l-espożizzjoni għall-valuri ta’ l-azzjoni ta’ l-espożizzjoni;(ċ) ir-riżultati ta’ l-istima u l-kejl tal-vibrazzjonijiet mekkaniċi mwettqa skond Artikolu 4 ta’ din id-Direttiva u l-korriment potenzjali li jinħoloq mill-użu ta’ l-għodda li tkun qiegħda tintuża;(d) għaliex u kif jiġu mikxufa u rrapportati s-sinjali tal-korriment;(e) iċ-ċirkostanzi li fihom il-ħaddiema jkunu intitolati għas-sorveljanza tas-saħħa;(f) il-prattiċi tax-xogħol fis-sigurtà sabiex tiġi mminimizzata l-espożizzjoni għall-vibrazzjoni mekkanika.Artikolu 7Il-konsultazzjoni u l-parteċipazzjoni tal-ħaddiemaIl-konsultazzjoni u l-parteċipazzjoni tal-ħaddiema u/jew tar-rappreżentanti tagħhom għandhom isiru skond Artikolu 11 tad-Direttiva 89/391/KEE dwar il-materji koperti b’din id-Direttiva.TAQSIMA IIIDISPOSIZZJONIJIET MIXXELLANJIArtikolu 8Is-sorveljanza tas-saħħa1. Mingħajr preġudizzju għal Artikolu 13 tad-Direttiva 89/391/KEE, l-Istati Membri għandhom jadottaw id-dispożizzjonijiet sabiex jiżguraw is-sorveljanza approprjata tas-saħħa tal-ħaddiema rigward ir-riżultati ta’ l-istima tar-riskju provduti f’Artikolu 4(1) ta’ din id-Direttiva meta tindika riskju għas-saħħa. Dawn id-dispożizzjonijiet, inklużi l-ħtiġijiet speċifikati għar-reġistrazzjonijiet tas-saħħa u d-disponibbiltà tagħhom, għandhom jiġu introdotti skond il-liġijiet u/jew il-prattika nazzjonali.Is-sorveljanza tas-saħħa, li r-riżultat tagħha jitqies fl-applikazzjoni tal-miżuri preventivi fuq post speċifiku tax-xogħol, għandhom jiġu intiżi sabiex jipprevjenu u jiddijanjosaw bil-ħeffa kull diżordni marbuta ma’ l-espożizzjoni għall-vibrazzjonijiet mekkaniċi. Din is-sorveljanza għandha tkun approprjata meta:- l-espożizzjoni tal-ħaddiema tkun hekk illi tista’ tiġi stabbilita rabta bejn din l-espożizzjoni u marda li tista tiġi identifikata jew effetti ta’ ħsara għas-saħħa,- x’aktarx illi l-marda jew l-effetti jiġru f’kondizzjonijiet partikolari tax-xogħol ta’ ħaddiem, u- ikunu jeżistu modi tat-tekniki sabiex jikxfu l-marda jew l-effetti ta’ ħsara għas-saħħa.Ikun xi jkun il-każ, il-ħaddiema esposti għall-vibrazzjonijiet mekkaniċi li jaqbżu l-valuri dikjarati f’Artikolu 3(1)(b) u (2)(b) għandhom ikunu intitolati għas-sorveljanza approprjata tas-saħħa.2. L-Istati Membri għandhom jistabbilixxu arranġamenti sabiex jiżguraw illi, għal kull ħaddiem li jgħaddi mis-sorveljanza tas-saħħa skond il-paragrafu 1, jinżammu u jiġu aġġornati reġistrazzjonijiet individwali tas-saħħa. Ir-reġistri tas-saħħa għandu jkun fihom ir-riżultati tas-sorveljanza tas-saħħa mwettqa. Għandhom jinżammu f’għamla xierqa hekk li jippermettu kull konsultazzjoni f’data iktar tard, filwaqt li titqies kull kunfidenzjalità.Għandhom jiġu forniti kopji tar-reġistri approprjati lill-awtorità kompetenti fuq it-talba tagħha. Il-ħaddiem individwali għandu jkollu aċċess, fuq it-talba tiegħu, għar-reġistu tas-saħħa li jkollu x’jaqsam miegħu personalment.3. Meta, bħala riżultat tas-sorveljanza tas-saħħa, ħaddiem jinstab li għandu marda li tista’ tiġi identifikata jew effett negattiv fuq is-saħħa li jiġi kkunsidrat minn tabib jew minn professjonista tal-kura tas-saħħa bħala r-riżultat ta’ l-espożizzjoni tal-vibrazzjonijiet mekkaniċi fuq ix-xogħol:(a) il-ħaddiem għandu jiġi mgħarraf mit-tabib jew mill-persuna kkwalifikata kif jixraq bir-riżultat li jkollu x’jaqsam miegħu personalment. Għandu, b’mod partikolari, jirċievi t-tagħrif u l-parir li jirrigardaw kull sorveljanza tas-saħħa li jgħaddi minnhom fit-tmiem ta’ l-espożizzjoni;(b) min iħaddem għandu jiġi mgħarraf b’kull sejba sinifikanti mis-sorveljanza tas-saħħa, filwaqt li titqies kull kunfidenzjalità medika.(ċ) min iħaddem għandu:- jirrevedi l-istima tar-riskju mwettqa skond Artikolu 4,- jirrevedi l-miżuri pprovduti sabiex jeliminaw jew inaqqsu r-riskji skond l-Artikolu 5,- iqis il-parir tal-professjonista fil-kura tas-saħħa jew ta’ persuna oħra kkwalifikata kif jixraq jew ta’ l-awtorità kompetenti fl-implimentazzjoni ta’ kull miżura meħtieġa sabiex telimina jew tnaqqas ir-riskju skond l-Artikolu 5, inkluża l-possibbiltà li jiġi assenjat lill-ħaddiem xogħol alternattiv fejn ma jkun hemm l-ebda riskju ta’ iktar espożizzjoni, u- jagħmel arranġamenti għal iktar sorveljanza ssoktata tas-saħħa u jipprovdi għal reviżjoni ta’ l-istat tas-saħħa ta’ kull ħaddiem ieħor li jkun ġie espost bl-istess mod. F’dawn il-każijiet, it-tabib kompetenti jew il-professjonista kompetenti fil-kura tas-saħħa fuq ix-xogħol jew l-awtorità kompetenti jistgħu jipproponu illi l-persuni esposti jgħaddu minn eżami mediku.Artikolu 9Il-perjodi transitorji taż-żmienRigward l-implimintazzjoni ta’ l-obbligi stabbiliti f’Artikolu 5(3), l-Istati Membri, wara konsultazzjoni maż-żewġ naħat ta’ l-industrija skond il-leġislazzjoni jew il-prattika nazzjonali, għandhom ikunu intitolati li jagħmlu użu minn perjodu massimu taż-żmien ta’ ħames snin mis-6 ta’ Lulju 2005 meta tiġi użata l-għodda tax-xogħol li kien ġie mogħti lill-ħaddiema qabel is-6 ta’ Lulju 2007 u li ma jippermettix li jiġu użati l-valuri tal-limitu ta’ l-espożizzjoni, filwaqt li jitqiesu l-aħħar avvanzi tekniċi u/jew il-miżuri organizzattivi meħuda. Rigward l-għodda użata fis-setturi ta’ l-agrikoltura u l-forestrija, l-Istati Membri għandhom ikunu intitolati li jestendu l-perjodu transitorju massimu taż-żmien b’ sa erba snin oħra.Artikolu 10Id-derogi1. Sabiex iħarsu l-prinċipji ġenerali tal-protezzjoni tas-saħħa u s-sigurtà, l-Istati Membri jistgħu, fil-każ tat-trasport bil-baħar u bl-ajru, jidderogaw minn Artikolu 5(3) f’ċirkostanzi ġustifikati kif dovuti rigward il-vibrazzjonijiet tal-ġisem kollu fejn, mogħtija l-istat ta’ l-arti u l-karatteristiċi speċifiċi tal-postijiet tax-xogħol, mhux possibbli illi jitħares il-valur tal-limitu ta’ l-espożizzjoni minkejja l-miżuri tekniċi u/jew organizzattivi meħuda.2. F’każ meta l-espożizzjoni ta’ ħaddiem għall-vibrazzjonijiet mekkaniċi s-soltu tkun taħt il-valuri ta’ l-azzjoni ta’ l-espożizzjoni mogħtija f’Artikolu 3(1)(b) u 2(b) imma tvarja b’mod li jidher sewwa minn żmien għal żmien u jistgħu kull tant jaqbżu l-valur tal-limitu ta’ l-espożizzjoni, l-Istati Membri jistgħu jikkonċedu wkoll derogi minn Artikolu 5(3). Madankollu, il-valur ta’ l-espożizzjoni kkalkolat fuq medja ta’ 40 siegħa jrid ikun inqas mill-valur tal-limitu ta’ l-espożizzjoni u jrid ikun hemm xhieda li turi illi r-riskji mill-għamla ta’ l-espożizzjoni għall-għamla tax-xogħol huma inqas minn dawk mill-espożizzjoni skond il-valur tal-limitu ta’ l-espożizzjoni.3. Id-derogi riferiti fil-paragrafi 1 u 2 għandhom jiġu konċessi mill-Istati Membri wara konsultazzjoni maż-żewġ naħat ta’ l-industrija skond il-liġijiet u l-prattika nazzjonali. Dawn id-derogi jridu jkunu akkumpanjati b’ kondizzjonijiet li jiggarantixxu, filwaqt li jitqiesu ċ-ċirkostanzi speċjali, illi r-riskji li jirriżultaw ikunu mnaqqsa għall-minimu u li l-ħaddiema interessati jkunu bla ħsara għal sorveljanza miżjuda tas-saħħa. Dawn id-derogi għandhom jiġu riveduti kull erba snin u rtirati hekk kif ma jreġux iktar iċ-ċirkostanzi li jiġġustifikawhom.4. Kull erba’ snin l-Istati Membri għandhom jibgħatu lill-Kummissjoni lista tad-derogi riferiti fil-paragrafi 1 u 2, fejn jindikaw ir-raġunijiet u ċ-ċirkostanzi eżatti li jġegħluhom jiddeċiedu li jikkonċedu d-derogi.Artikolu 11L-emendi tekniċiL-emendi għall-Anness ta’ natura strettament teknika f’ linja ma:(a) l-adozzjoni tad-Direttivi fil-qasam ta’ l-armonizzazzjoni u l-istandardizzazzjoni tekniċi rigward id-disinn, il-bini, il-fabbrikazzjoni jew il-kostruzzjoni ta’ l-għodda tax-xogħol jew tal-postijiet tax-xogħol;(b) il-progress tekniku, il-bidliet fl-i standards jew l-ispeċifikazzjonijiet Ewropej l-iktar armonizzati u s-sejbiet il-ġodda li jirrigwardaw il-vibrazzjonijiet tekniċi;għandhom jiġu adottati skond il-proċedura regolatorja stabbilita f’Artikolu 12(2).Artikolu 12Il-Kumitat1. Il-Kummissjoni għandha tiġi megħjuna mill-Kumitat referit f’Artikolu 17(2) tad-Direttiva 89/391/KE.2. Fejn issir referenza għal dan il-paragrafu, għandhom japplikaw Artikoli 5 u 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ Artikolu 8 tagħha.Il-perjodu taż-żmien referit f’Artikolu 5(6) tad-Deċiżjoni 1999/468/KE għandu jiġi stabbilit għal tliet xhur.3. Il-Kumitat għandu jadotta r-regoli tiegħu ta’ proċedura.TAQSIMA IVDISPOSIZZJONIJIET FINALIArtikolu 13Ir-rapportiKull ħames snin l-Istati Membri għandhom jipprovdu rapport lill-Kummissjoni dwar l-implimentazzjoni prattika ta’ din id-Direttiva, fejn jindikaw il-veduti taż-żewġ naħat ta’ l-industrija. Għandu jkun fih deskrizzjoni ta’ l-aħjar prattika sabiex jiġu prevenuti l-vibrazzjonijiet b’ effett ta’ ħsara fuq is-saħħa u għamliet oħra ta’ l-organizzazzjoni tax-xogħol, flimkien ma l-azzjoni meħuda mill-Istati Membri sabiex jikkomunikaw it-tagħrif dwar din l-aħjar prattika.Fuq il-bażi ta’ dawn ir-rapporti, il-Kummissjoni għandha twettaq stima ġenerali dwar l-implimentazzjoni tad-Direttiva, inkluża l-implimentazzjoni fid-dawl tar-riċerka u tat-tagħrif xjentifiku, u għandha tgħarraf lill-Parlament Ewropew, lill-Kumitat Ekonomiku u Soċjali u lill-Kumitat Konsultattiv tas-Saħħa, l-Iġjene u l-Protezzjoni tas-Saħħa fuq ix-Xogħol b’dawn u, jekk meħtieġ, tipproponi emendi.Artikolu 14It-traspożizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva mhux iktar tard mis-6 ta’ Lulju 2005. Għandhom jgħarrfu b’dan lill-Kummissjoni minnufih. Għandhom jinkludu wkoll lista, li tagħti r-raġunijiet iddettaljati, ta’ l-arranġamenti transitorji li l-Istati Membri jkunu adottaw skond Artikolu 9.Meta Stat Membru jadotta dawn il-miżuri, dawn għandu jkollhom referenza għal din id-Direttiva jew għandhom ikunu akkumpanjati b’din ir-referenza fl-okkazjoni tal-pubblikazzjoni uffiċjali tagħhom. Il-metodi dwar kif jagħmlu din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni d-dispożizzjonijiet fil-liġijiet nazzjonali diġà adottati jew li jadottaw fil-qasam irregolat b’din id-Direttiva.Artikolu 15Id-dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 16Lil min indirizzataDin id-Direttiva hija indirizzata lill-Istati Membri.Magħmula fil-Lussemburgu, fil-25 ta’ Ġunju 2002.Għall-Parlament EwropewIl-PresidentP. CoxGħall-KunsillIl-PresidentJ. Matas I Palou[1] ĠU Ċ 77, tat- 18.3.1993, p. 12,ĠU Ċ 3, tad- 19.8.1994, p. 3.[2] ĠU Ċ 249, tat- 13.9.1993, p. 28.[3] Opinjoni tal-Parlament Ewropew tal-20 ta’ April 1994 (ĠU Ċ 128, tad- 9.5.1994, p. 146) konfermata fid-16 ta’ Settembru 1999 (ĠU Ċ 54, tal- 25.2.2000, p. 75), Pożizzjoni Komuni tal-Kunsill tal-25 ta’ Ġunju 2001 (ĠU Ċ 301, tas- 25.10.2001, p.1), u d-Deċiżjoni tal-Parlament Ewropew tat-23 ta’ Ottubru 2001 (għadha mhix ippubblikata fil-Ġurnal Uffiċjali). Deċiżjoni tal-Parlament Ewropew tal-25 ta’ April 2002 u d-Deċiżjoni tal-Kunsill tal-21ta’ Mejju 2002.[4] ĠU Ċ 260, tal- 15.10.1999, p. 167.[5] ĠU L 183, tad-29.6.1989, p. 1.[6] ĠU L 184, tas-17.7.1999, p. 23.--------------------------------------------------ANNESSA. IL-VIBRAZZJONIJIET MILL-ID GĦAD-DRIEGĦ1. L-istima ta’ l-espożizzjoniL-istima tal-livell ta’ l-espożizzjoni għall-vibrazzjonijiet mill-id għad-driegħ hija msejsa fuq il-kalkolu tal-valur ta’ l-espożizzjoni ta’ kuljum innormalizzata għall-perjodu taż-żmien ta’ referenza A(8), espress bħala l-għerq ikkwadrat tas-somma tal-kwadrati (rms) (il-valur totali) tal-valuri ppeżati skond il-valuri tal-frekwenza ta’ l-aċċelerazzjonijiet, stabbilita fuq l-assi ortogonali a hwx, a hwy, a hwz kif iddefiniti fil-Kapitoli 4 u 5 ta’ l-i standard 5349-1(2002) ta’ l-ISO.L-istima tal-livell ta’ l-espożizzjoni tista’ titwettaq fuq il-bażi ta’ stima msejsa fuq it-tagħrif ipprovdut mill-fabbrikanti li tirrigwarda l-livell ta’ l-emissjoni mill-għodda tax-xogħol użata, u msejjes fuq l-osservazzjoni tal-prattiċi speċifiċi tax-xogħol jew tal-kejl.2. Il-kejlMeta l-kejl jintuża skond Artikolu 4(1):(a) il-metodi użati jistgħu jinkludu l-kampjunar, li jrid ikun rappreżentattiv ta’ l-espożizzjoni personali ta’ ħaddiem għall-vibrazzjonijiet mekkaniċi fil-kwistjoni; il-metodi u l-apparat użati jridu jkunu addattati għall-karatteristiċi partikolari tal-vibrazzjoni mekkanika li trid titkejjel, għall-fatturi ta’ l-atmosfera tal-post u għall-karatteristiċi ta’ l-apparat tal-kejl, skond l-i standard 5349-2(2001) ta’ l-ISO;(b) fil-każ tal-mezzi li jeħtieġu li jinżammu biż-żewġ idejn, il-kejlijiet iridu jintgħamlu fuq kull id. L-espożizzjoni tiġi stabbilita b’riferiment għall-valur l-iktar għoli bejn it-tnejn; għandu jingħata wkoll it-tagħrif fuq l-id l-oħra.3. L-interferenziArtikolu 4(4)(d) irid japplika, b’mod partikolari meta l-vibrazzjoni mekkanika tiddisturba t-tqandil xieraq tal-kontrolli jew tal-qari ta’ l-indikaturi.4. Ir-riskji indirettiArtikolu 4(4)(d) irid japplika, b’mod partikolari meta l-vibrazzjoni mekkanika tiddisturba l-istabbiltà ta’ l-istrutturi jew is-sigurtà tal-ġogi.5. Il-protetturi individwaliIt-tagħmir protettiv personali kontra l-vibrazzjonijiet mill-id għad-driegħ jista’ jikkontribwixxi għall-programm tal-miżuri riferit f’Artikolu 5(2).B. IL-VIBRAZZJONI TAL-ĠISEM KOLLU1. L-istima ta’ l-espożizzjoniL-istima tal-livell ta’ l-espożizzjoni għall-vibrazzjonijiet hija msejsa fuq il-kalkolu ta’ l-espożizzjoni ta’ kuljum (A8) espressa bħala aċċelerazzjoni kontinwa ekwivalenti fuq perjodu taż-żmien ta’ tmien sigħat, ikkalkolata bħala l-ogħla (rms) valur, jew l-ogħla valur tad-doża tal-vibrazzjoni (VDV) ta’ l-aċċelerazzjonijiet ippeżati skond il-frekwenza, stabbiliti fuq tliet assi ortogonali (1,4a wx, 1,4a wy, a wz għal ħaddiem bil-qiegħda jew bil-wieqfa) skond il-Kapitoli 5, 6 u 7 ta’ Anness A u Anness B ta’ l-i standard 2631-1(1997) ta’ l-ISO.L-istima tal-livell ta’ l-espożizzjoni tista’ titwettaq fuq il-bażi ta’ stima msejsa fuq it-tagħrif ipprovvdut mill-fabbrikanti li tirrigwarda l-livell ta’ l-emissjoni mill-għodda tax-xogħol użata, u msejsa fuq l-osservazzjoni tal-prattiċi speċifiċi tax-xogħol jew tal-kejl.Fil-każ tat-trasport marittimu, l-Istati Membri jistgħu jikkunsidraw biss il-vibrazzjonijiet ta’ frekwenza li taqbeż il-1 Hz.2. Il-kejlMeta jintuża l-kejl skond Artikolu 4(1), il-metodi użati jistgħu jinkludu l-kampjunar, li jrid ikun rappreżentattiv ta’ l-espożizzjoni personali ta’ ħaddiem għall-vibrazzjonijiet mekkaniċi fil-kwistjoni. Il-metodi użati jridu jkunu addattati għall-karatteristiċi partikolari tal-vibrazzjoni mekkanika li trid titkejjel, għall-fatturi ta’ l-atmosfera tal-post u għall-karatteristiċi ta’ l-apparat tal-kejl.3. L-interferenziArtikolu 4(4)(d) irid japplika, b’mod partikolari meta l-vibrazzjoni mekkanika tiddisturba t-tqandil xieraq tal-kontrolli jew tal-qari ta’ l-indikaturi.4. Ir-riskji indirettiArtikolu 4(4)(d) irid japplika, b’mod partikolari meta l-vibrazzjoni mekkanika tiddisturba l-istabbiltà ta’ l-istrutturi jew is-sigurtà tal-ġogi.5. L-estensjoni ta’ l-espożizzjoniArtikolu 4(4)(g) irid japplika, b’mod partikolari meta, minħabba n-natura ta’ l-attività, ħaddiem jibbenefika mill-użu tal-faċilitajiet tal-mistrieħ issorveljati minn min iħaddem; l-espożizzjoni għall-vibrazzjonijiet tal-ġisem kollu f’ dawn il-faċilitajiet trid tiġi mnaqqsa għal livell kompatibbli ma l-għan u l-kondizzjonijiet tagħhom ta’ l-użu, għajr fil-każijiet ta’ "force majeure"--------------------------------------------------


title: Id-Direttiva 2003/58/KE tal-Parlament Ewropew u tal-Kunsill tal-15 ta' Lulju 2003 li temenda d-Direttiva tal-Kunsill 68/151/KEE, rigward ir-rekwiżiti ta' żvelar fir-rigward ta' ċerti tipi ta' kumpanniji

text:
Avviż Legali Importanti

|

32003L0058

Official Journal L 221 , 04/09/2003 P. 0013 - 0016

		Id-Direttiva 2003/58/KE tal-Parlament Ewropew u tal-Kunsilltal-15 ta' Lulju 2003li temenda d-Direttiva tal-Kunsill 68/151/KEE, rigward ir-rekwiżiti ta' żvelar fir-rigward ta' ċerti tipi ta' kumpannijiIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea u b'mod partikolari l-Artikolu 44(2)(g) tiegħu,Wara li kkunsidraw il-proposta mressqa mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali Ewropew [2],Waqt li jaġixxi skond il-proċedura stipulata bl-Artikolu 251 tat-Trattat [3],Billi:(1) L-ewwel Direttiva tal-Kunsill 68/151/KEE tad-9 Marzu 1968 dwar il-kordinazzjoni ta' salvagwardji li, għall-protezzjoni ta' l-interessi tal-membri u ta' oħrajn, huma meħtieġa mill-Istati Membri ta' kumpanniji skond it-tifsira tat-tieni paragrafu ta' l-Artikolu 58 tat-Trattat, bl-iskop li jagħmlu dawn is-salvagwardji ekwivalenti mifruxa mal-Komunità [4] jirregolaw żvelar obbligatorju ta' serje ta' dokumenti u partikolarijiet minn kumpanniji b'responsabbilità limitata.(2) Fil-kuntest tar-raba' fażi tal-proċess ta' Simplifikazzjoni tal-Leġislazzjoni dwar is-Suq Intern, imniedi mill-Kummissjoni f'Ottubru 1998, il-Grupp li Jaħdem fuq id-Direttvi tal-Liġi dwar il-Kumpanniji maħruġ f'Settembru 1999 Rapport dwar is-simplifikazzjoni ta' l-Ewwel u t-Tieni Direttivi tal-Liġi tal-Kumpanniji li kien fihom ċerti rakkomandazzjonijiet.(3) Il-modernizzazzjoni tad-Direttiva 68/151/KEE skond il-linji stabbiliti b'dawk ir-rakkomandazzjonijiet għandhom mhux biss jgħinu biex jilħqu l-iskop li jagħmlu l-informazzjoni dwar il-kumpanniji aktar aċċessibbli b'mod faċli u malajr minn partijiet interessati, iżda wkoll għandha tħaffef b'mod sinifikanti l-formalitajiet ta' żvelar imposti fuq kumpanniji.(4) L-elenku ta' kumpanniji kopert bid-Direttiva 68/151/KEE għandu jiġi aġġornat biex jieħu in konsiderazzjoni t-tipi ġodda ta' kumpanniji li jiffurmaw jew it-tipi ta' kumpanniji li jitneħħew fuq livell nazzjonali mill-adozzjoni ta' dik id-Direttiva.(5) Diversi Direttivi ġew adottati sa mill-1968 bl-iskop li jarmonizzaw ir-rekwiżiti applikabbli għad-dokumenti ta' l-accounting li għandhom ikunu ppreparati mill-kumpanniji, jiġifieri r-Raba' Direttiva tal-Kunsill 78/660/KEE tal-25 ta' Lulju 1978 fuq l-accounts ta' kull sena ta' ċerti tipi ta' kumpanniji [5], is-Seba' Direttiva tal-Kunsill 83/349/KEE tat-13 ta' Ġunju 1983 dwar l-accounts konsolidati [6], id-Direttiva tal-Kunsill 86/635/KEE tat-8 ta' Diċembru 1986 dwar l-accounts ta' kull sena u accounts konsolidati ta' banek u istituzzjonijiet finanzjarji oħra [7] u d-Direttiva tal-Kunsill 91/674/KEE tad-19 ta' Diċembru 1991 dwar accounts ta' kull sena u accounts konsolidati ta' impriżi ta' l-assigurazzjoni [8]. Ir-riferenzi fid-Direttiva 68/151/KEE għad-dokumenti ta' l-accounting li huma meħtieġa li jkunu ppubblikati skond dawk id-Direttivi għandhom jiġu emendati f'dan is-sens.(6) Fil-kuntest tal-modernizzazzjoni li tkun qed isseħħ, u mingħajr preġudizzju għar-rekwiżiti u formalitajiet essenzali stabbiliti bil-liġi nazzjonali ta' l-Istati Membri, kumpanniji għandhom ikunu jistgħu jagħżlu biex jippreżentaw id-dokumenti u partikolaritajiet obbligatorji tagħhom permezz ta' stampat jew mezzi elettroniċi.(7) Partijiet interessati għandhom ikunu jistgħu jiksbu mir-reġistru kopja ta' dawn id-dokumenti u partikolaritajiet permezz ta' stampat jew mezzi elettroniċi.(8) L-Istati Membri għandhom ikunu jistgħu jiddeċiedu li jżommu l-gazzetta nazzjonali, nominata għall-pubblikazzjoni ta' dokumenti u partikolaritajiet obbligatorji, f'forma stampata jew f'forma elettronika, jew biex jipprovdu għal żvelar b'mezzi ugwalment effettivi.(9) Aċċess ‘l hinn mill-fruntieri għal informazzjoni fuq kumpanniji għandu jittejjeb billi jippermettu, b'żieda ma' żvelar obbligatorju li jsir f'waħda mil-lingwi li tkun permessa mill-Membru Stat tal-Kumpannija, reġistrazzjoni volontarja b'lingwi addizzjonali tad-dokumenti u partikolaritajiet meħtieġa. Partijiet terzi li jaġixxu in bona fede għandhom ikunu jistgħu joqogħdu fuq dawk it-traduzzjonijiet.(10) Huwa xieraq li jiġi kjarifikat li l-istqarrija tal-partikolaritajiet obbligatorji stipulati fl-Artikolu 4 tad-Direttiva 68/151/KEE għandha tkun inkluża fl-ittri u formoli ta' l-ordni kollha, sew jekk ikunu f'forma stampata jew bl-użu kull mezz ieħor. Fl-isfond ta' l-iżviluppi teknoloġiċi, ikun xieraq ukoll li jipprovdu li dawn l-istqarrijiet jitqiegħdu fuq il-website ta' kull kumpannija.(11) Direttiva 68/151/KEE għandha tkun emendata f'dan is-sens,ADOTTAW DIN ID-DIRETTIVA:Artikolu 1Id-Direttiva 68/151/KEE hija hawnhekk emendata kif ġej:1. L-Artikolu 1 għandu jiġi emendat kif ġej:(a) it-tielet inċiż għandu jinbidel b'dan li ġej:"- fi Franza:la société anonyme, la société en commandite par actions, la société à responsabilité limitée, la société par actions simplifiée;"(b) is-sitt inċiż għandu jinbidel b'dan li ġej:"- fl-Olanda:de naamloze vennootschap, de besloten vennootschap met beperkte aansprakelijkheid;"(ċ) id-disa' inċiż għandu jinbidel b'dan li ġej:"- fid-Danimarka:aktieselskab, kommanditaktieselskab, anpartsselskab;"(d) l-14-il inċiż għandu jinbidel b'dan li ġej:"- fil-Finlandja:yksityinen osakeyhtiö/privat aktiebolag, julkinen osakeyhtiö/publikt aktiebolag;"2. L-Artikolu 2:(a) L-Artikolu 2(1)(f) għandu jinbidel b'dan li ġej:"(f) Id-dokumenti ta' l-accounting għal kull sena finanzjarja, li huma meħtieġa li jkunu ppubblikati skond id-Direttivi tal-Kunsill 78/660/KEE [9], 83/349/KEE [10], 86/635/KEE [11] u 91/674/KEE [12].";(b) paragrafu 2 għandhom jitħallew barra.3. L-Artikolu 3 għandu jinbidel b'dan li ġej:"L-Artikolu 31. F'kull Stat Membru, għandu jinfetaħ file fir-reġistru ċentrali, reġistru kummerċjali jew reġistru tal-kumpanniji, għal kull waħda minn dawk il-kumpanniji rreġistrati fih.2. Id-dokumenti u partikolaritajiet kollha li għandhom ikunu żvelati skond l-Artikolu 2 għandhom jinżammu fil-file, jew jiddaħħlu fir-reġistru; is-suġġett tan-notamenti fir-reġistru għandhom f'kull każ jidhru fil-file.L-Istati Membri għandhom jiżguraw li, sa l-1 ta' Jannar 2007, il-filing mill-kumpanniji, kif ukoll minn persuni jew korpi oħra meħtieġa li jagħmlu jew jgħinu biex isiru n-notifiki, tad-dokumenti u partikolaritajiet li għandhom ikunu żvelati skond l-Artikolu 2 ikunu jistgħu jsiru permezz ta' mezzi elettroniċi. B'żieda ma' dan, l-Istati Membri jistgħu jesiġu li l-kumpanniji kollha, jew ċerti kategoriji, li jippreżentaw dawn id-dokumenti u partikolarijiet kollha, jew ċerti tipi tagħhom, b'mezzi elettroniċi.Id-dokumenti u partikolaritajiet kollha li hemm riferenza għalihom fl-Artikolu 2 li jkunu ppreżentati mhux aktar tard mill-1 ta' Jannar 2007, permezz ta' stampat jew b'mezzi elettroniċi, għandhom jinżammu fil-file, jew jiġu annotati fir-reġistru, f'forma elettronika. Għal dan l-iskop, l-Istati Membri għandhom jiżguraw li dawn id-dokumenti u partikolaritajiet kollha li jkunu ppreżentati permezz ta' stampat mhux aktar tard mill-1 ta' Jannar 2007 jinbidlu bir-reġistru f'forma elettronika.Id-dokumenti u partikolaritajiet li hemm riferenza għalihom fl-Artikolu 2 li kienu ppreżentati sal-31 ta' Diċembru 2006 ma jkunux meħtieġa li jinbidlu awtomatikament f'forma elettronika mir-reġistru. L-Istati Membri għandhom b'danakollu jiżguraw li jinbidlu f'forma elettronika mir-reġistru meta jirċievu applikazzjoni biex jiżvelaw b'mezzi elettroniċi li jkunu ntbagħtu skond ir-regoli adottati biex idaħħlu fis-seħħ il-paragrafu 3.3. Kopja tad-dokumenti jew partikolaritajiet kollha jew kull parti minnhom li hemm riferenza għalihom fl-Artikolu 2 ikollha tkun disponibbli meta japplikaw għaliha. Mhux aktar tard mill-1 ta' Jannar 2007, applikazzjonijiet jistgħu jintbagħtu lir-reġistru permezz ta' stampat jew mezzi elettroniċi skond kif jagħżel l-applikant.Minn data li għandha tintgħażel minn kull Stat Membru, li mgħandhiex tkun aktar tard mill-1 ta' Jannar 2007, kopji kif hemm riferenza għlihom fl-ewwel paragrafu għandhom ikunu disponibbli mir-reġistru permezz ta' stampat jew b'mezzi elettroniċi kif jagħżel l-applikant. Dan għandu japplika fil-każ tad-dokumenti u partikolaritajiet kollha, irrispettivament jekk kinux ippreżentati qabel jew wara d-data magħżula. Madankollu, l-Istati Membri jistgħu jiddeċiedu jekk id-dokumenti u partikolaritajiet kollha, jew ċerti tipi tagħhom, jiġux ippreżentati permezz ta' stampat jew qabel data li tista' ma tkunx aktar tard mill-31 ta' Diċembru 2006 għandhom ikuni disponibbli mir-reġistru permezz ta' mezzi elettroniċi jekk perjodu speċifiku jkun skada bejn id-data ta' meta jkun ġie ppreżentat u d-data ta' l-applikazzjoni li tkun ippreżentata lir-reġistru. Perjodu speċifikat bħal dan ma jistax ikun anqas minn 10 snin.Il-prezz biex tinkiseb kopja ta' dokumenti jew partikolaritajiet kollha jew uħud minnhom li hemm riferenza għalihom fl-Artikolu 2, sew jekk permezz ta' stampat u sew jekk permezz ta' mezzi elettroniċi, mgħandux ikun aktar mill-prezz amministrattiv tagħhom.Kopji stampati pprovduti għandhom ikunu ċertifikati bħala "kopji veri", kemm-il darba l-applikant ma jkunx jeħtieġ din iċ-ċertifikazzjoni. Kopji stampati pprovduti mgħandhomx ikunu ċertifikati bħala "kopji veri", kemm-il darba l-applikant b'mod espliċitu ma jitlobx din iċ-ċertifikazzjoni.L-Istati Membri għandhom jieħdu l-miżuri meħtieġa biex jiżguraw li ċ-ċertifikazzjoni ta' kopji elettroniċi jiggarantixxu sew l-awtentiċità ta' l-oriġini tagħhom kif ukoll l-integrità tal-kontenut tagħhom, permezz ta' l-anqas firma elettronika avvanzata skond it-tifsira ta' l-Artikolu 2(2) tad-Direttiva 1999/93/KE tal-Parlament Ewropew u tal-Kunsill tat-13 ta' Diċembru 1999 fuq struttura tal-Komunità għal firem elettroniċi [13] ĠU L 13, tad-19.1.2000, p. 12..4. Żvelar ta' dokumenti u partikolaritajiet imsemmija fil-paragrafu 2 għandu jsir minn pubblikazzjoni fil-gazzetta nazzjonali nominata għal dak l-iskop minn Stat Membru, jew tat-test kollu jew ta' parti mit-test, jew permezz ta' riferenza għad-dokument li jkun ġie depożitat fil-file jew annotat fir-reġistru. Il-gazzetta nazzjonali maħtura għal dak l-iskop tista' tinżamm f'forma elettronika.L-Istati Membri jistgħu jiddeċiedu li jibdlu l-pubblikazzjoni fil-gazzetta nazzjonali b'mezzi ugwalment effettivi, li jinvolvu ta' l-anqas l-użu ta' sistema li biha l-informazzjoni żvelata jista' jkun hemm aċċess għaliha b'ordni kronoloġiku permezz ta' bażi elettronika ċentrali.5. Id-dokumenti u partikolaritajiet jistgħu jingħataw lil ħaddieħor mill-kumpannija lill-partijiet terzi biss wara li jkunu ġew żvelati skond il-paragrafu 4, kemm-il darba l-kumpannija ma tagħtix prova li l-partijiet terzi kienu jafu biha.Madankollu, rigward transazzjonijiet li jsiru qabel is-16-il jum wara li jiġu żvelati, id-dokumenti u partikolaritajiet għandhom jingħataw lil partijiet terzi li jkunu taw prova li kien impossibbli għalihom li jkunu jafu bihom.6. L-Istati Membri għandhom jieħdu l-miżuri meħtieġa biex jevitaw kull diskrepanza f'dak li jkun żvelat skond il-paragrafu 4 u dak li jidher fir-reġistru jew file.Madankollu, f'każi ta' diskrepanza, it-test żvelat skond il-paragrafu 4 jista' ma jingħatax lil partijiet terzi; dawn il-partijiet terzi jistgħu minkejja dan jafdaw fuqha, kemm-il darba l-kumpannija ma ġġibx provi li kellhom informazzjoni tat-testi depositati fil-file jew imdaħħla fir-reġistru.7. Partijiet terzi jistgħu, b'żieda ma' dan, dejjem jafdaw fuq kull dokument u partikolarità li dwaru l-formalitajiet ta' żvelar għadhom ma ġewx kompluti, bla ħsara fejn il-fatt li ma jkunx hemm żvelar jikkawża li jkunu bla effett.8. Għall-finijiet ta' dan l-Artikolu, "b'mezzi elettroniċi" għandha tfisser li l-informazzjoni tintbagħat fil-bidu u jirċevuha fid-destinazzjoni tagħha permezz ta' tagħmir elettroniku għall-ipproċessar (inkluża kompressjoni diġitali) u ħażna ta' data, u tkun trasmessa totalment, imwassla u jkunu rċevuha b'mod li jkun stabbilit mill-Istati Membri bil-wajer, bir-radju b'mezzi ottiċi jew b'mezzi oħra elettromanjetiċi."4. Għandu jiddaħħal l-Artikolu li ġej:"L-Artikolu 3a1. Dokumenti u partikolaritajiet li għandhom jiġu żvelati skond l-Artikolu 2 għandhom jiġu stipulati u ppreżentati f'waħda mil-lingwi li jistgħu jintużaw skond ir-regoli tal-lingwa applikabbli fl-Istati Membri li fihom il-file li hemm riferenza għalih fl-Artikolu 3(1) jinfetaħ.2. B'żieda ma' l-iżvelar obbligatorju li hemm riferenza għalih fl-Artikolu 3, Stati Membri għandhom jippermettu li dokumenti u partikolaritajiet li hemm riferenza għalihom fl-Artikolu 2 jiġu żvelati volontarjament skond l-Artikolu 3 f'kull lingwa(i) uffiċjali tal-Komunità.L-Istati Membri jistgħu jippreskrivu li t-traduzzjoni ta' dawn id-dokumenti u partikolaritajiet tkun ċertifikata.L-Istati Membri għandhom jieħdu l-miżuri meħtieġa biex jiffaċilitaw l-aċċess minn partijiet terzi għat-traduzzjonijiet żvelati volontarjament.3. B'żieda ma' dan l-iżvelar obbligatorju li hemm riferenza għalih fl-Artikolu 3, u l-iżvelar volontarju previst fil-paragrafu 2 ta' dan l-Artikolu, Stati Membri jistgħu jippermettu li d-dokumenti u partikolaritajiet relatati li jkunu żvelati, skond l-Artikolu 3, f'kull lingwa/lingwi oħra.L-Istati Membri jistgħu jistipulaw li t-traduzzjoni ta' dawn id-dokumenti u partikolaritajiet ikunu ċertifikati.4. Fil-każi ta' diskrepanza bejn id-dokumenti u partikolaritajiet żvelati fil-lingwi uffiċjali tar-reġistru u traduzzjonijiet żvelati volontarjament, din ta' l-aħħar tista' ma tkunx fdata minn terzi persuni. Terzi persuni jistgħu minkejja dan joqogħdu fuq it-traduzzjonijiet żvelati volontarjament, kemm-il darba l-kumpannija tagħti provi li partijiet terzi ma kellhomx informazzjoni tal-verżjoni li kienet bla ħsara għall-isvelar obbligatorju."5. L-Artikolu 4 għandu jinbidel b'li ġej:"L-Artikolu 4L-Istati Membri għandhom jistipulaw li l-ittri u l-formoli ta' l-ordnijiet, jekk ikunu f-forma stampat jew jużaw kull mezz ieħor, għandhom jiddikjaraw il-partikolaritajiet li ġejjin:(a) l-informazzjoni meħtieġa biex jiħi identifikat ir-reġistru li fih il-file imsemmi fl-Artikolu 3 jinżamm, flimkien man-numru tal-kumpannija f'dak ir-reġistru;(b) il-forma legali tal-kumpannija, il-lokalità ta' l-uffiċċju reġistrata tagħha u, fejn hu xieraq, il-fatt li l-kumpannija qed ixxolji.Fejn, f'dawn id-dokumenti, issir riferenza tal-kapital tal-kumpannija, ir-riferenza għandha tkun għal kapital sottoskritt u mħallsa.L-Istati Membri għandhom jippreskrivu li l-websites tal-kumpannija ikunu fihom ta' l-anqas il-partikolaritajiet imsemmija fl-ewwel paragrafu u, jekk applikabbli, ir-riferenza għall-kapital sottoskritt u mħallas."6. L-Artikolu 6 għandu jiġi mibdul f'dan li ġej:"L-Artikolu 6L-Istati Membri għandhom jipprovdu għal penali xierqa ta' l-anqas fil-każ ta':(a) nuqqas li jiżvelaw dokumenti ta' l-accounting kif meħtieġ fl-Artikolu 2(1)(f);(b) ommissjoni minn dokumenti kummerċjali jew minn kull website ta' kumpannija tal-partikolaritajiet previsti fl-Artikolu 4."Artikolu 21. L-Istati Membri għandhom idaħħlu fis-seħħ qabel il-31 ta' Diċembru 2006 il-liġijiet, regolamenti u dispożizzjonijiet amministrattivi meħtieġa għalihom biex ikunu konformi ma' din id-Direttiva. Huma għandhom jinfurmaw b'dan lill-Kummissjoni minnufih.Meta Stati Membri jadottaw dawn il-miżuri, huma għandu jkollhom riferenza għal din id-Direttiva jew għandu jkollhom magħhom dik ir-riferenza fl-okkażjoni tal-pubblikazzjoni uffiċjali tagħha. Il-metodi dwar kif issir din ir-riferenza għandhom jiġu stipulati mill-Istati Membri.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet fil-liġijiet nazzjonali li huma jadottaw fil-qasam kopert b'din id-Direttiva.3. Il-Kummissjoni għandha tippreżenta lill-Parlament Ewropew u lill-Kunsill, sa l-1 ta' Jannar 2012, rapport, flimkien ma' proposta, jekk ikun xieraq, għall-emenda ta' din id-direttiva fl-isfond ta' l-esperjenza miksuba meta japplikawha, bl-iskopijiet tagħha u bl-iżviluppi teknoloġiċi osservati dak il-ħin.Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 4Din id-Direttiva hija indirizzata lill-Istati Membri.Magħmula fi Brussel, fil-15 ta' Lulju 2003.Għall-Parlament EwropewIl-PresidentP. CoxGħall-KunsillIl-PresidentG. Tremonti[1] ĠU C 227 E, ta' l-24.9.2002, p. 377.[2] ĠU C 85, tat-8.4.2003, p. 13.[3] Opinjoni tal-Parlament Ewropew tat-12 ta' Marzu 2003 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tal-11 ta' Ġunju 2003.[4] ĠU L 65, ta' l-14.3.1968, p. 8. Direttiva kif emendata l-aħħar bl-Att ta' l-1994 dwar l-Adeżjoni.[5] ĠU L 222, ta' l-14.8.1978, p. 11. Direttiva kif emendata l-aħħar bid-Direttiva tal-Kunsill 2003/38/KE (ĠU L 120, tal-15.5.2003, p. 22).[6] ĠU L 193, tat-18.7.1983, p. 1. Direttiva kif emendata l-aħħar bid-Direttiva 2003/51/KE (ĠU L 178, tas-17.7.2003, p. 16).[7] ĠU L 372, tal-31.12.1986, p. 1. Direttiva kif emendata l-aħħar bid-Direttiva 2003/51/KE.[8] ĠU L 374, tal-31.12.1991, p. 7.[9] ĠU L 222, ta' l-14.8.1978, p. 11. Direttiva kif emendata l-aħħar bid-Direttiva tal-Kunsill 2003/38/KE (ĠU L 120, tal-15.5.2003, p. 22).[10] ĠU L 193, tat-18.7.1983, p. 1. Direttiva kif emendata l-aħħar bid-Direttiva 2003/51/KE (ĠU L 178, tas-17.7.2003, p. 16).[11] ĠU L 372, tal-31.12.1986, p. 1. Direttiva kif emendata l-aħħar bid-Direttiva 2003/51/KE.[12] ĠU L 374, tal-31.12.1991, p. 7.--------------------------------------------------